Nolosha Cusub :: Kitaabka Quduuska Ah :: Axdigii Hore :: Waxyiga :: Sekaryaah\nKitaabka Quduuska Ah > Axdigii Hore > Waxyiga > Sekaryaah\nIsku Yeeriddii In Rabbiga Loo Soo Noqdo\n1 Boqor Daariyus sannaddiisii labaad, bishii siddeedaad ayaa eraygii Rabbigu u yimid Sekaryaah oo ahaa ina Berekyaah ina Iddo oo nebigii ahaa, oo wuxuu ku yidhi,\n2 Rabbigu aad buu awowayaashiin ugu cadhooday.\n3 Haddaba sidaas daraaddeed waxaad iyaga ku tidhaahdaa, Rabbiga ciidammadu wuxuu leeyahay, Ii soo noqda, ayuu Rabbiga ciidammadu leeyahay, oo anna waan idiin soo noqonayaa, ayuu Rabbiga ciidammadu leeyahay.\n4 Ha ahaanina sidii awowayaashiin oo kale, kuwaasoo ahaa kuwii ay nebiyadii hore ku qayliyeen oo ay ku yidhaahdeen, Rabbiga ciidammadu wuxuu leeyahay, Hadda ka soo noqda jidadkiinna sharka ah iyo falimihiinna sharka ahba, laakiinse Rabbigu wuxuu leeyahay, Iyagu ima ay maqlin, oo innaba ima ay dhegaysan.\n5 Bal meeye awowayaashiin? Nebiyaduse miyey weligood iska noolaadaan?\n6 Laakiinse erayadaydii iyo qaynuunnadaydii aan nebiyadii addoommadayda ahaa ku soo amray, sow ma gaadhin awowayaashiin? Oo iyana intay soo noqdeen ayay yidhaahdeen, Rabbiga ciidammadu siduu ku fikiray inuu nagu sameeyo, siday jidadkayagu ahaayeen, iyo siday falimahayagu ahaayeen ayuu nagu sameeyey.\nNinkii Dhex Istaagay Geedaha Hadaaska\n7 Boqor Daariyus sannaddiisii labaad, bisheedii kow iyo tobnaad, taasoo ah bisha Shebaad maalinteedii afar iyo labaatanaad ayaa eraygii Rabbigu u yimid Sekaryaah oo ahaa ina Berekyaah ina Iddo oo nebigii ahaa, oo wuxuu ku yidhi,\n8 Habeenkii waxaan arkay oo ii muuqday nin faras xamar ah fuushan, oo wuxuu dhex istaagay geedaha hadaaska la yidhaahdo oo meel hoos leh ku yiil, oo gadaashiisana waxaa joogay fardo kale oo midabkoodu yahay xamar iyo midab dibicyo leh iyo caddaan.\n9 Markaasaan idhi, Sayidkaygiiyow, waa maxay kuwanu? Markaasaa malaggii ila hadlay igu yidhi, Anigaa ku tusi doona waxa kuwanu yihiin.\n10 Oo ninkii geedaha hadaaska ah dhex taagnaa ayaa jawaabay oo wuxuu yidhi, Kuwanu waa kuwii Rabbigu u diray inay dhulka hore iyo dib u dhex maraan.\n11 Oo iyana waxay u jawaabeen malaggii Rabbiga oo geedaha hadaaska ah dhex taagnaa oo waxay ku yidhaahdeen, Dhulkii hore iyo dibba waannu u dhex marnay, oo bal eeg, dhulkii oo dhammu wuu deggan yahay oo wuu xasilloon yahay.\n12 Markaasaa malaggii Rabbigu jawaabay oo wuxuu yidhi, Rabbiga ciidammadow, ilaa goormaadan u naxariisanayn Yeruusaalem iyo magaalooyinka dalka Yahuudah, kuwaasoo aad toddobaatan sannadood u cadhaysnayd?\n13 Markaasaa Rabbigu malaggii ila hadlay ugu jawaabay erayo wanaagsan oo qabow.\n14 Kolkaasaa malaggii ila hadlay igu yidhi, War qayli, oo waxaad tidhaahdaa, Rabbiga ciidammadu wuxuu leeyahay, Anigu Yeruusaalem iyo Siyoonba waxaan ugu masayrsanahay masayr weyn.\n15 Oo aad iyo aad baan ugu cadhooday quruumaha iska istareexsan! Waayo, anigoo in yar u cadhaysan ayay sii badiyeen dhibaatadii.\n16 Haddaba sidaas daraaddeed Rabbigu wuxuu leeyahay, Yeruusaalem ayaan naxariis kula soo noqday. Oo Rabbiga ciidammadu wuxuu leeyahay, Gurigayga waa laga dhisi doonaa dhexdeeda, oo Yeruusaalem korkeeda waxaa lagu fidin doonaa xadhig qiyaaseed.\n17 Oo haddana qayli oo waxaad tidhaahdaa, Rabbiga ciidammadu wuxuu leeyahay, Magaalooyinkaygu mar kalay barwaaqo la faafi doonaan, oo Rabbigu mar kaluu Siyoon u qalbi qaboojin doonaa, oo mar kaluu Yeruusaalem dooran doonaa.\nAfar Gees Iyo Afar Tumaal\n18 Oo indhahaygii baan kor u qaaday, oo wax baan fiiriyey, oo waxaan arkay afar gees.\n19 Oo anna waxaan malaggii ila hadlay ku idhi, Waa maxay kuwanu? Oo isna wuxuu iigu jawaabay, Kuwanu waa geesihii kala firdhiyey dadkii dalka Yahuudah iyo dadkii dalka Israa'iil iyo Yeruusaalemba.\n20 Markaasaa Rabbigu wuxuu i tusay afar tumaal.\n21 Kolkaasaan idhi, Kuwanu maxay u yimaadeen inay sameeyaan? Oo isna wuu hadlay oo wuxuu yidhi, Kuwanu waa geesihii kala firdhiyey dadkii dalka Yahuudah si aan ninna madaxiisa ugu qaadin aawadeed. Laakiinse kuwanu waxay haatan u yimaadeen inay ka argaggixiyaan, oo ay hoos u tuuraan quruumaha geesahooda kor ugu qaaday dalka Yahuudah inay kala firdhiyaan.\nNin Haysta Xarigga Qiyaasta\n1 Oo anna indhahaygii baan kor u qaaday, oo wax baan fiiriyey, oo waxaan arkay nin gacanta ku haysta xadhig qiyaaseed.\n2 Kolkaasaan idhi, War xaggee baad u socotaa? Oo isna wuxuu igu yidhi, Waxaan u socdaa inaan Yeruusaalem soo qiyaaso oo aan soo ogaado intuu ballaadhkeedu yahay, iyo intuu dhererkeedu yahayba.\n3 Oo bal eeg, malaggii ila hadlay ayaa baxay, oo malag kale ayaa u baxay inuu isaga ka hor tago.\n4 Oo wuxuu ku yidhi isagii, Orod, oo la hadal ninkaas dhallinyarada ah, oo waxaad ku tidhaahdaa, Yeruusaalem waxaa loo degi doonaa sidii tuulooyin aan deyr lahayn, sababtuna waa dadka tirobadnaantiisa iyo xoolaha iyada dhex jooga daraaddood.\n5 Waayo, Rabbigu wuxuu leeyahay, Anigu waxaan iyada u noqon doonaa deyr dab ah oo iyada ku wareegsan, oo waxaan iyada u noqon doonaa ammaanta dhexdeeda joogta.\n6 Rabbigu wuxuu leeyahay, Warroy dalka woqooyi ka carara, waayo, Rabbigu wuxuu leeyahay, Anigu waxaan idiin kala firdhiyey sida afarta dabaylood oo samada.\n7 Siyoonay, tan dadka Baabuloon la joogtoy, baxso.\n8 Waayo, Rabbiga ciidammadu wuxuu leeyahay, Ammaan dabadeed wuxuu ii soo diray quruumihii adiga ku dhacay, waayo, kii ku taabto wuxuu taabtaa ishiisa inankeeda.\n9 Waayo, bal eega, Gacantayda ayaan iyaga ku kor ruxruxi doonaa, oo iyana waxay booli u noqon doonaan kuwii iyaga u adeegi jiray, oo idinna waxaad ogaan doontaan in Rabbiga ciidammadu i soo diray.\n10 Magaalada Siyoonay, gabay oo reyree, waayo, Rabbigu wuxuu leeyahay, Bal eeg, anigu waan imanayaa oo dhexdaadaan degganaan doonaa.\n11 Oo wakhtigaas quruumo badan ayaa Rabbiga isugu darmi doona, oo dadkaygay noqon doonaan, oo dhexdaadaan degganaan doonaa, oo adna waxaad ogaan doontaa in Rabbiga ciidammadii ii soo kaa diray.\n12 Oo Rabbiguna dadka dalka Yahuudah wuu dhaxli doonaa iyagoo qaybtiisa ku ah dalka quduuska ah, oo weliba Yeruusaalem buu dooran doonaa.\n13 Binu-aadmiga oo dhammow, Rabbiga hortiisa ku aamusa, waayo, isagu waa ka soo kacay hoygiisii quduuska ahaa.\nDharka Nadiifsan Wadaadka Sare\n1 Oo wuxuu i tusay Yashuuca oo ah wadaadka sare oo hor taagan malaggii Rabbiga, iyo Shayddaan oo taagan gacantiisa midig si uu u ashtakeeyo.\n2 Markaas Rabbigu wuxuu Shayddaan ku yidhi, Shayddaanow, Rabbigu ha ku canaanto, Rabbiga Yeruusaalem doortay ha ku canaanto. Sow kanu ma aha qori dab laga dhiftay?\n3 Haddaba Yashuuca dhar wasakhaysan buu qabay, oo wuxuu istaagay malagga hortiisii.\n4 Isagu wuu jawaabay oo la hadlay kuwii isaga hor taagnaa, oo wuxuu ku yidhi, Dharka wasakhaysan isaga ka fura. Kolkaasuu isagiina ku yidhi, Bal eeg, xumaantaadii waan kaa qaaday oo waxaan kuu xidhi doonaa dhar aad u wanaagsan.\n5 Oo anna markaasaan idhi, Duub daahirsan madaxa ha loo saaro. Markaasaa duub daahirsan madaxa loo saaray, oo dhar baa loo xidhay, oo malaggii Rabbiga ayaa ag istaagay.\n6 Markaasaa malaggii Rabbigu u caddeeyey Yashuuca, oo wuxuu ku yidhi,\n7 Rabbiga ciidammadu wuxuu leeyahay, Haddaad jidadkayga ku socotid, oo aad amarkayga xajisid, markaas waxaad xukumi doontaa gurigayga, oo weliba waxaad dhawri doontaa barxadahayga, oo anna kuwa halkan taagan dhexdooda ayaan kaa siin doonaa meel aad soo gashid.\n8 Haddaba Yashuuca oo wadaadka sare ahow, maqal, adiga iyo saaxiibbadaada ku hor fadhiya, maxaa yeelay, iyagu waa niman calaamad ah, waayo, bal eeg, anigu waxaan bixin doonaa addoonkayga Biqilka ah.\n9 Waayo, bal eeg dhagaxa aan Yashuuca hortiisa dhigay, isku dhagax ayaa waxaa ku yaal toddoba indhood. Rabbiga ciidammadu wuxuu leeyahay, Bal eeg, anigu waan xardhi doonaa xaradhkiisa, oo dalkaas xumaantiisana maalin qudha baan ku qaadi doonaa.\n10 Oo Rabbiga ciidammadu wuxuu leeyahay, Wakhtigaas ninkiin kastaaba wuxuu deriskiisa ugu yeedhi doonaa canabka iyo berdaha hoostooda.\nLaambadda Dahabka Ah Iyo Labada Geed Ee Saytuunka Ah\n1 Oo haddana malaggii ila hadlay ayaa i toosiyey, sidii nin hurdo laga soo toosiyey.\n2 Oo wuxuu igu yidhi, War maxaad aragtaa? Oo aniguna waxaan idhi, Waxaan arkaa oo u jeedaa laambad wada dahab ah, oo maddiibaddeedana iyaday kor sarantahay, oo toddobadeeda laambadood ee yaryarna way kor yaalliin, oo waxaa jira toddobada tuubbo oo ku socota laambad yar oo kasta oo ku kor taal.\n3 Oo agteedana waxaa ku yaal laba geed oo saytuun ah, oo mid wuxuu ku yaal maddiibadda dhankeeda midig, oo kan kalena wuxuu ku yaal maddiibadda dhankeeda bidix.\n4 Oo anna waan jawaabay oo la hadlay malaggii ila hadlay oo waxaan ku idhi, Sayidkaygiiyow, waa maxay kuwanu?\n5 Markaasaa malaggii ila hadlay jawaabay oo wuxuu igu yidhi, War miyaadan aqoon waxa kuwanu yihiin? Oo anna waxaan ku idhi, Maya, sayidkaygiiyow.\n6 Markaasuu jawaabay oo ila hadlay, oo wuxuu igu yidhi, Kanu waa eraygii Rabbigu u soo diray Serubaabel, oo wuxuu ku yidhi, Rabbigii ciidammadu wuxuu leeyahay, Itaal kuma aha, xoogna kuma aha, laakiinse waxay ku tahay ruuxayga.\n7 Buurtan weynay, kumaad tahay? Serubaabel hortiisa waxaad ku noqon doontaa bannaan. Oo isna wuxuu soo bixin doonaa dhagaxa madaxa ah isagoo dhawaaqaya oo leh, Ammaan ha u ahaato, ammaan ha u ahaato.\n8 Oo weliba waxaa ii yimid Eraygii Rabbiga, oo wuxuu igu yidhi,\n9 Serubaabel gacmihiisa ayaa dhigay gurigan aasaaskiisa, oo weliba gacmihiisaa dhammayn doona, oo waxaad ogaan doontaa in Rabbiga ciidammadu ii soo kaa diray.\n10 Waayo, bal yaa quudhsaday maalinta waxyaalaha yaryar? Waayo, iyagu way rayrayn doonaan, oo waxay arki doonaan xadhigga miisaanka oo ku jira gacanta Serubaabel, waana toddobadan oo ah indhihii Rabbiga. Iyagu dhulka oo dhan ayay hore iyo dibba u fiiriyaan.\n11 Markaasaan jawaabay, oo waxaan isagii ku idhi, Waa maxay labadan geed oo saytuunka ah oo ku yaal laambadda dhankeeda midig iyo dhankeeda bidixba?\n12 Oo haddana mar labaad baan jawaabay oo waxaan ku idhi, Waa maxay labadan laamood oo saytuunka ah oo ku ag yaal labada tuubbo oo dahabka ah oo saliidda dahabka ah iska madhiya?\n13 Oo isna wuu ii jawaabay oo wuxuu igu yidhi, War miyaadan aqoon waxa kuwanu yihiin? Oo anna waxaan ku idhi, Maya, sayidkaygiiyow.\n14 Oo isna kolkaasuu igu yidhi, Kuwanu waa labada la subkay oo ag istaaga Sayidka dhulka oo dhan.\nQorniinkii La Duubo Oo Duulaya\n1 Oo haddana indhaha baan kor u taagay oo wax fiiriyey, oo waxaan arkay qorniin la duubo oo duulaya.\n2 Oo isna wuxuu igu yidhi, War maxaad aragtaa? Oo anna waxaan ugu jawaabay, Waxaan arkaa qorniin la duubo oo duulaya, oo dhererkiisu waa labaatan dhudhun, ballaadhkiisuna waa labaatan dhudhun.\n3 Markaasuu igu yidhi, Kanu waa habaarka soo baxay oo dhulka oo dhan kor maraya, waayo, ku alla kii wax xada waxaa lagu baabbi'in doonaa sida dhankiisan ku qoran, oo ku alla kii been ku dhaartana waxaa lagu baabbi'in doonaa sida dhankiisa kale ku qoran.\n4 Oo Rabbiga ciidammadu wuxuu leeyahay, Anigu waan soo bixin doonaa, oo wuxuu soo geli doonaa guriga tuugga, iyo guriga kan magacayga beenta ugu dhaarta, oo wuxuu iska joogi doonaa gurigiisa dhexdiisa, oo alwaaxdiisa iyo dhagaxyadiisaba wuu wada baabbi'in doonaa.\nNaag Weel Ku Jirta\n5 Markaasaa malaggii ila hadlay soo baxay, oo wuxuu igu yidhi, Bal hadda indhaha kor u taag, oo bal arag waxa uu yahay waxan soo baxaya.\n6 Oo waxaan ku idhi, Waa maxay? Kolkaasuu igu yidhi, Kanu waa weel eefaah ah oo soo baxaya. Oo weliba wuxuu igu yidhi, Kanu waa muuqashadii dembigooda oo dhulka oo dhan gaadhay.\n7 Oo bal eeg, waxaa kor loo qaaday wax culus oo laxaamad ah, oo waxaa jirtay naag eefaahda dhexdeeda fadhida.\n8 Oo haddana wuxuu igu yidhi, Tanu waa xumaan. Kolkaasuu iyadii hoos ugu riday eefaahda dhexdeeda, oo wuxuu ku daboolay wixii cuslaa oo laxaamadda ahaa.\n9 Oo markaasaan indhaha kor u taagay, oo intaan wax fiiriyey ayaan arkay laba naagood oo soo baxay, oo dabayshuna waa ku jirtay baalashooda. Iyagu waxay lahaayeen baalal u eg baalasha xuurta oo kale, oo iyana intay eefaahdii kor u qaadeen ayay meel dhulka iyo samada u dhaxaysa geeyeen.\n10 Markaasaan malaggii ila hadlay ku idhi, Kuwanu xaggee bay eefaahda u qaadayaan?\n11 Oo isaguna wuxuu igu yidhi, Waxay u qaadayaan inay guri iyada uga dhisaan dalka Shincaar, oo markii la diyaariyo ayaa iyada lagu dejin doonaa halkaas oo meesheeda ah.\n1 Oo haddana indhaha baan kor u taagay oo wax fiiriyey, oo waxaan arkay afar gaadhifaras oo ka soo baxay laba buurood dhexdood, buuruhuna waxay ahaayeen buuro naxaas ah.\n2 Gaadhifaraska kowaad waxaa waday fardo xamar ah, gaadhifaraska labaadna waxaa waday fardo madmadow.\n3 Gaadhifaraska saddexaadna waxaa waday fardo cadcad, gaadhifaraska afraadna waxaa waday fardo barbaro leh oo xoog badan.\n4 Markaasaan jawaabay oo waxaan malaggii ila hadlay ku idhi, Sayidkaygiiyow, waa maxay kuwanu?\n5 Kolkaasaa malaggii jawaabay oo wuxuu igu yidhi, Kuwanu waa samada afarteeda dabaylood, oo ka soo baxa meeshay Sayidka dhulka oo dhan ku hor taagnaayeen.\n6 Gaadhifaraskii fardaha madmadow lahaa wuxuu tegayaa xagga dalka woqooyi, oo kuwa cadcaduna iyagay daba gelayaan, oo gaadhifaraskii fardaha barbaraha leh lahaana wuxuu tegayaa xagga dalka koonfureed.\n7 Oo kuwii xoogga badnaana way soo bexeen, oo waxay doonayeen inay dhulka hore iyo dibba u dhex maraan, oo isna wuxuu ku yidhi, Taga oo dhulka hore iyo dibba u dhex mara. Oo iyana markaasay dhulkii hore iyo dibba u dhex mareen.\n8 Markaasuu igu qayliyey, oo intuu ila hadlay ayuu igu yidhi, Bal eeg, kuwii xagga dalka woqooyi tegey ruuxaygii way ku qabowjiyeen dalka woqooyi.\n9 Oo haddana waxaa ii yimid Eraygii Rabbiga oo leh,\n10 Kuwii maxaabiista loo kaxaystay waxaad ka soo waddaa Xelday iyo Toobiyaah iyo Yedacyaah, oo isla maalintaasba kaalay, oo waxaad gashaa guriga Yoosiyaah ina Sefanyaah oo ay joogaan kuwii Baabuloon ka yimid.\n11 Oo waxaad iyaga ka qaaddaa lacag iyo dahab, oo waxaad ka samaysaa taaj, oo waxaad madaxa u saartaa Yashuuca ina Yehoosaadaaq oo ah wadaadka sare.\n12 Isaga la hadal, oo waxaad ku tidhaadaa, Rabbiga ciidammadu sidanuu u hadlaa oo leeyahay, Bal eega ninka magiciisu yahay Biqilka. Wuxuu ku kori doonaa meeshiisa, oo macbudka Rabbiga ayuu dhisi doonaa.\n13 Isaga qudhiisa ayaa dhisi doona macbudka Rabbiga, oo isagu ammaantuu sidan doonaa, oo carshiga ayuu ku dul fadhiyi doonaa oo ku talin doonaa. Wuxuu ahaan doonaa wadaad carshigiisa ku dul fadhiya, oo labadoodaba waxaa u dhaxayn doona taladii nabaadiinada.\n14 Oo taajajka waxaa yeelan doona Xeelem iyo Toobiyaah iyo Yedacyaah iyo Xeen oo ah ina Sefanyaah, oo waxayna u ahaan doonaan xusuus macbudka Rabbiga ku jirta.\n15 Oo kuwa meelaha fog jooga ayaa iman doona oo waxay ka shaqayn doonaan dhisidda macbudka Rabbiga, oo idinkuna waxaad ogaan doontaan in Rabbiga ciidammadu uu ii soo kiin diray. Tanu way ahaan doontaa haddaad ku dadaashaan inaad codka Rabbiga Ilaahiinna ah addeecdaan.\n1 Oo Boqor Daariyus sannaddiisii afraad ayaa eraygii Rabbigu u yimid Sekaryaah maalintii afraad oo bisha sagaalaad, taasoo ah bisha Kislee'u.\n2 Haddaba reer Beytel waxay soo direen Shareser iyo Regem Meleg iyo raggoodiiba inay Rabbiga baryaan,\n3 iyo inay la hadlaan wadaaddadii guriga Rabbiga ciidammada, iyo nebiyadii, oo ay ku yidhaahdaan, Miyaan bisha shanaad ooyaa, oo miyaan gooni iska dhigaa sidii aan yeeli jiray sannadahan badan oo dhan?\n4 Oo haddana waxaa ii yimid Eraygii Rabbiga oo wuxuu igu yidhi,\n5 Waxaad la hadashaa dadka dalka deggan oo dhan iyo wadaaddadaba, oo waxaad ku tidhaahdaa, Markaad soomi jirteen oo aad barooran jirteen bisha shanaad iyo bisha toddobaad, oo ah toddobaatankan sannadood, miyaad innaba aniga ii soomi jirteen?\n6 Oo markaad wax cuntaan, iyo markaad wax cabtaan, miyaydaan nafsaddiinna u cunin oo miyaydaan nafsaddiinna u cabbin?\n7 Sow ma aha erayadii Rabbigu kaga dhex qayliyey nebiyadii hore, markii Yeruusaalem la degganaa oo ay barwaaqada ku dhex jirtay, oo la wada degganaa magaalooyinka hareeraheeda ku wareegsan iyo xagga koonfureed iyo bannaankaba?\n8 Markaasaa eraygii Rabbigu u yimid Sekaryaah, isagoo leh,\n9 Rabbiga ciidammadu sidan buu ku hadlay oo yidhi, Garsoorid daacad ah naqa, oo nin waluba walaalkiis ha u sameeyo naxariis iyo raxmad.\n10 Hana dulmina carmalka, ama agoonta, ama qariibka, ama masaakiinta, oo midkiinna yuusan qalbiga xumaan ugu fikirin walaalkiis.\n11 Laakiinse way diideen inay dhegaystaan, oo intay caasiyeen ayay dhegaha furaysteen, si ayan u maqlin.\n12 Oo waxay qalbigoodii ka dhigeen sidii dhagax adag oo kale si ayan u maqlin sharcigii iyo erayadii Rabbiga ciidammadu uu ku soo dhiibay ruuxiisa markuu nebiyadiisii hore soo diray, oo sidaas daraaddeed waxaa Rabbiga ciidammada ka timid cadho weyn.\n13 Oo sidii uu u dhawaaqay oo iyana ay maqli waayeen, sidaas oo kalay u qayliyeen, oo anna ma aan maqlin, ayaa Rabbiga ciidammadu yidhi,\n14 laakiinse waxaan iyaga ku kala firdhiyey dabayl duufaan ah oo waxaan dhex geeyey quruumaha ayan aqoon oo dhan. Sidaasuu dalkii cidla u noqday iyaga dabadood, oo ninna ma dhex marin, ciduna kuma soo noqon, waayo, dalkii wacnaa cidla baa laga dhigay.\nRabbiga Oo Ballanqaadaya Inuu Yeruusaalem Barakeeyo\n1 Markaasaa Eraygii Rabbiga ciidammadu ii yimid, isagoo leh,\n2 Rabbiga ciidammadu wuxuu leeyahay, Siyoon waxaan ugu qiirooday qiiro aad u weyn, oo waxaan iyada ugu qiirooday cadho weyn.\n3 Rabbigu wuxuu leeyahay, Siyoon baan ku soo noqday, oo waxaan degganaan doonaa Yeruusaalem dhexdeeda, oo Yeruusaalem waxaa lagu odhan doonaa Magaaladii runta, oo buurta Rabbiga ciidammadana waxaa lagu odhan doonaa Buurta quduuska ah.\n4 Rabbiga ciidammadu wuxuu leeyahay, Yeruusaalem jidadkeeda waxaa mar kale degganaan doona odayaal iyo habro, nin kasta isagoo gacanta ku haysta ushiisa cimrigiisa weynaaday daraaddiis.\n5 Oo magaalada jidadkeedana waxaa ka buuxi doona wiilal iyo gabdho oo jidadka dhexdooda ku cayaaraya.\n6 Rabbiga ciidammadu wuxuu leeyahay, Wakhtigaas hadday yaab ku tahay dadkan kuwooda hadhay, ma yaab bay ku ahaanayaan indhahayga?\n7 Rabbiga ciidammadu wuxuu leeyahay, Bal eeg, dadkaygaan ka badbaadin doonaa dalka bari iyo dalka galbeed.\n8 Waanan keeni doonaa, oo Yeruusaalem way dhex degganaan doonaan, oo dadkaygii way noqon doonaan oo anna waxaan noqon doonaa Ilaahooda anoo leh daacadnimo iyo xaqnimo.\n9 Rabbiga ciidammadu wuxuu leeyahay, Gacmihiinnu xoog ha yeesheen, kuwiinna wakhtigan erayadan ka maqla afka nebiyada kuwaasoo joogay maalintii aasaaskii guriga Rabbiga ciidammada, kaasoo ah macbudka, loo dhigay si loo dhiso.\n10 Waayo, wakhtigaas ka hor ninna kiro ma lahayn, neefna kiro ma lahayn innaba, oo kii baxay iyo kii galay toona nabadu uma jirin cadowga daraaddiis, waayo, dadka oo dhan nin kasta waxaan ku diray deriskiisa.\n11 Laakiinse Rabbiga ciidammadu wuxuu leeyahay, Haatan dadkan hadhay sidii waagii hore u ahaan maayo.\n12 Waayo, waxaa jiri doona iniintii nabadda. Geedcanabkuna canabkiisuu dhali doonaa, oo dhulkuna midhihiisuu soo bixin doonaa, oo samooyinkuna sayaxay soo deyn doonaan, oo waxaan ka dhigi doonaa in kuwa dadkan ka hadhay ay waxyaalahan oo dhan dhaxlaan.\n13 Dadka dalka Yahuudahow, iyo dadka dalka Israa'iilow, sidaad quruumaha habaar ugu dhex ahaydeen ayaan idiin badbaadin doonaa, oo barako baad ku ahaan doontaan. Ha cabsanina, laakiinse gacmihiinnu xoog ha yeesheen.\n14 Waayo, Rabbiga ciidammadu wuxuu leeyahay, Sidii waagii ay awowayaashiin iiga xanaajiyeen oo aan ugu fikiray inaan iyaga wax xun ku sameeyo, oo aanan taas uga soo noqon,\n15 sidaas oo kale ayaan haatan ku fikiray inaan wax wanaagsan ku sameeyo Yeruusaalem iyo dadka dalka Yahuudah, haddaba ha cabsanina.\n16 Idinku waxaad samaysaan waxyaalahan, ninkiin kastaaba deriskiisa run ha kula hadlo, oo waxaad irdihiinna ku naqdaan garsoorid run ah oo nabad keenta,\n17 oo midkiinna yuusan qalbiga xumaan ugu fikirin deriskiisa, oo ha jeclaanina dhaar been ah, waayo, Rabbigu wuxuu leeyahay, Waxyaalahan oo dhammu waa waxyaalo aan necbahay.\n18 Oo waxaa ii yimid Eraygii Rabbiga ciidammada, isagoo leh,\n19 Rabbiga ciidammadu wuxuu leeyahay, Soonkii bisha afraad iyo soonkii bisha shanaad iyo soonkii bisha toddobaad iyo soonkii bisha tobnaadba waxay dadka dalka Yahuudah u noqon doonaan farxad iyo rayrayn iyo iido lagu rayreeyo, haddaba sidaas daraaddeed jeclaada runta iyo nabadda.\n20 Rabbiga ciidammadu wuxuu leeyahay, Mar kale waxaa iman doona dadyow iyo kuwo magaalooyin badan deggan.\n21 Oo magaalo dadka deggan waxay u tegi doonaan dad magaalo kale deggan, oo waxay ku odhan doonaan, Ina keena aynu dhaqsiyo Rabbiga u barinnee, oo aynu Rabbiga ciidammada doondoonnee, oo aniguna waan tegi doonaa.\n22 Dadyow badan iyo quruumo xoog badanuba waxay u soo kici doonaan inay Yeruusaalem ka doondoonaan Rabbiga ciidammada, iyo inay Rabbiga baryaan.\n23 Rabbiga ciidammadu wuxuu leeyahay, Wakhtigaas toban nin oo ka mid ah quruumaha oo dhammu waxay ku dhegi doonaan mid Yuhuud ah darafka dharkiisa, iyagoo leh, Annagu waannu idin raaci doonnaa, waayo, waxaannu maqalnay in Ilaah idinla jiro.\nXukunka Cadawga Israa'iil\n1 Kanu waa warka culus ee erayga Rabbiga oo ku saabsan dalka Xadraag, oo Dimishaqna waa meeshuu joogayo, waayo, nin kasta iyo qabiilooyinkii reer binu Israa'iil oo dhammuba waxay indhaha ku taagayaan Rabbiga xaggiisa,\n2 iyo weliba Xamaad oo soohdinteeda ku ag taal, iyo weliba Turos iyo Siidoon, maxaa yeelay, iyadu way caqli badan tahay.\n3 Turos waxay dhisatay qalcad, oo waxay lacag u urursatay sida ciidda oo kale, iyo dahab saafiya sida dhoobada jidadka dhex taal oo kale.\n4 Bal eeg, Sayidku iyada wuu hantiyi doonaa, oo xooggeedana badduu ku tuuri doonaa, oo dab baa dhammayn doona.\n5 Ashqeloon way arki doontaa, wayna cabsan doontaa, oo Gaasana way arki doontaa oo aad bay u xanuunsan doontaa, Ceqroonna way cabsan doontaa, waayo, waxfilashadeedii way dhammaan doontaa, oo Gaasana boqorku wuu ka baabbi'i doonaa, Ashqeloonna lama degganaan doono.\n6 Ashdoodna reer garac baa dhex degganaan doona, oo kibirka reer Falastiinna waan baabbi'in doonaa.\n7 Waxaan afkooda ka soo bixin doonaa dhiiggooda, oo ilkahooda dhexdoodana karaahiyadoodaan ka soo bixin doonaa, oo iyaguna Ilaahayagay dad hadhay u ahaan doonaan, oo sida ugaas dalka Yahuudah dhex jooga oo kale ayay ahaan doonaan, oo Ceqroonna waxay noqon doontaa sida reer Yebuus.\n8 Oo gurigayga hareerihiisa waan degi doonaa inaan ciidanka ka hor joogsado, inaan ninna ka dhex marin ama ku soo noqon, oo mar dambena mid wax dulma iyaga ma dhex mari doono, waayo, haatan indhahaygaan ku arkay.\nImaatinkii Boqorka Siyoon\n9 Magaalada Siyoonay, si weyn u reyree, magaalada Yeruusaalemay, qayli. Bal eeg, boqorkaagu waa kuu imanayaa. Isagu waa xaq oo guul buu leeyahay, waana qalbi qabow yahay, oo wuxuu fuushan yahay dameer ah qayl dameereed.\n10 Oo anigu Efrayim gaadhifardood kasta waan ka baabbi'in doonaa, oo Yeruusaalemna faras kuma reebi doono, oo qaansada dagaalkana waa la baabbi'in doonaa. Isna quruumaha nabad buu kula hadli doonaa, oo dowladnimadiisuna waxay gaadhi doontaa bad ilaa baddeeda kale, iyo tan iyo Webiga iyo xataa dhulka darafyadiisa.\n11 Oo weliba adigana dhiiggii axdigaaga daraaddiis maxaabiistaadii waan ka soo bixiyey godkii aan biyuhu ku jirin.\n12 Ku noqda qalcadda, maxaabiistiinna rajada lahow, maantadan ayaan caddaynayaa inaan laba jibbaar idin siinayo.\n13 Waayo, dadka Yahuudah sida qaanso baan u xootay, oo reer Efrayim sida fallaadh oo kale ayaan qaansadii u gashaday. Siyoonay, wiilashaada waan kicin doonaa, Gariigow, iyagaan ku kicin doonaa wiilashaada, oo waxaan kaaga dhigi doonaa sida seef nin xoog badanu haysto.\nRabbiga Wuu Muuqan Doonaa\n14 Oo Rabbigiina waa lagu arki doonaa korkooda, oo fallaadhihiisuna waa u soo bixi doonaan sida hillaac. Oo Sayidka Rabbiga ahu buunkuu afuufi doonaa, oo wuxuu raaci doonaa dabaylo cirwareen ah ee koonfureed.\n15 Rabbiga ciidammada ayaa daafici doona iyaga, oo way baabbi'in doonaan, oo waxay ku tuman doonaan dhagaxyada wadhafka, oo khamri bay cabbi doonaan oo waxay u qaylin doonaan sida iyagoo sakhraansan, oo waxay u buuxsami doonaan sida maddiibado, iyo sida rukummada meesha allabariga.\n16 Oo wakhtigaas ayaa Rabbiga Ilaahooda ahu dadkiisa badbaadin doonaa sida iyagoo idihiisa ah, waayo, waxay ahaan doonaan sida dhagxan qaali ah oo taaj ku jira oo dalkiisa ka kor dhalaalaya.\n17 Barwaaqadiisu badanaa oo quruxdiisu weynaan badanaa! Barbaarrada hadhuudh baa barwaaqayn doonaa, gabdhahana khamri cusub baa barwaaqayn doona.\nRabbigu Wuu Daryeeli Doonaa Yahuudah\n1 Xilliga roobka dambe roob ka barya Rabbiga, isagoo ah Rabbiga hillaaca sameeya, oo iyaguu siin doonaa roob wanaagsan, oo wuxuu qof kasta beerta ku siin doonaa doog.\n2 Waayo, teraafiimkii waxay ku hadleen wax aan waxba ahayn, waxsheegayaashiina wax been ah bay arkeen, oo waxay sheegeen riyooyin been ah, oo si aan waxtar lahayn ayay ugu qalbi qaboojiyaan, haddaba sidaas daraaddeed waxay u ambadaan sida ido oo kale, oo aad bay u dhibtoodaan, maxaa yeelay, adhijir ma leh.\n3 Adhijirrada aad baan ugu cadhooday, oo waxaan ciqaabi doonaa orgida, waayo, Rabbiga ciidammadu wuxuu soo booqday idihiisii ahaa dadka dalka Yahuudah, oo wuxuu ka dhigi doonaa sida faraskiisa sharafta leh oo dagaalka ku jira.\n4 Waxaa isaga ka iman doona dhagaxa rukunka, oo dhidibkuna isaguu ka iman doonaa, qaansada dagaalkuna isagay ka iman doontaa, oo taliye kastaana isaguu ka iman doonaa.\n5 Oo iyana waxay ahaan doonaan sida rag xoog badan oo dagaal gala oo cadowgooda kula tunta dhoobada jidadka dhex taal. Wayna diriri doonaan, maxaa yeelay, Rabbiga ayaa iyaga la jira. Oo kuwa fardaha ku joogaana way isku qasmi doonaan.\n6 Reer Yahuudah waan xoogayn doonaa, waanan badbaadin doonaa reer Yuusuf, oo mar kalaan soo celin doonaa, waayo, waan u naxariisanayaa, oo waxay noqon doonaan sidii iyagoo aanan xoorin, waayo, waxaan ahay Rabbiga Ilaahooda ah, oo waan maqli doonaa iyaga.\n7 Oo kuwa reer Efrayimna waxay noqon doonaan sida nin xoog badan, oo qalbigooduna wuxuu u rayrayn doonaa sidii iyagoo khamri ka wabxay, oo carruurtooduna way arki doonaan, oo way rayrayn doonaan, oo qalbigooduna waa ku farxi doonaa Rabbiga.\n8 Anigu waan u foodhyi doonaa iyaga, oo waan isu soo wada ururin doonaa, waayo, waan soo furtay, oo waxay u badan doonaan siday u badnaan jireen.\n9 Waxaan iyaga ku beeri doonaa dadyowga dhexdooda, wayna igu soo xusuusan doonaan waddammo fog. Way noolaan doonaan iyaga iyo carruurtooda, oo way soo noqon doonaan.\n10 Mar kalaan ka soo bixin doonaa dalkii Masar, Ashuurna waan ka soo ururin doonaa, oo waxaan iyaga keeni doonaa dalka Gilecaad iyo Lubnaan, oo weliba meel looma heli doono.\n11 Oo isagu wuxuu dhex mari doonaa badda dhibaatada, oo wax buu ku dhufan doonaa hirarka badda, oo Webi Niil moolkiisuna waa engegi doonaa, oo kibirka Ashuurna waa la soo dejin doonaa, oo usha boqortooyada Masarna way iska baabbi'i doontaa.\n12 Oo iyagaan ku xoogayn doonaa Rabbiga, oo hor iyo dibba way ugu socon doonaan magiciisa, ayaa Rabbigu leeyahay.\n1 Lubnaanay, albaabbadaada fur in dab baabbi'iyo geedahaaga kedarka ah.\n2 Geed beroosh ahow, ooya, waayo, geedkii kedarka ahaa waa dhacay, maxaa yeelay, kuwii qurqurxoonaa waa la kharribay. Kuwiinna geedaha alloonka ah oo Baashaan yahow, ooya, waayo, kayntii adkayd waa dhacday.\n3 Waxaa yeedhaya codkii baroortii adhijirrada! Waayo, sharaftoodii waa la kharribay! Waxaa yeedhaya codkii cida aaran libaaxyada! Waayo, kibirkii Urdun waa la kharribay.\n4 Rabbiga Ilaahayga ahu wuxuu yidhi, Daaji idaha la qalayo.\n5 Kuwii hantidooda lahaa way gowracaan, oo isumana ay haystaan inay eed leeyihiin, oo kuwa iyaga soo iibiyaana mid kastaaba wuxuu leeyahay, Mahad waxaa leh Rabbiga, waayo, taajir baan noqday, oo adhijirradooduna uma ay naxaan iyaga.\n6 Waayo, Rabbigu wuxuu leeyahay, Anigu mar dambe u sii nixi maayo dadka dalka deggan, laakiinse bal eeg, nin kastaba waxaan ku ridi doonaa gacanta deriskiisa, iyo gacanta boqorkiisa, oo iyana dalkay ku dhufan doonaan, oo gacantooda kama aan samatabbixin doono.\n7 Markaasaan daajiyey idaha la qalayo, oo sida xaqiiqada ah waxay ahaayeen idaha ugu miskiinsan. Oo waxaan soo qaatay laba ulood, oo mid waxaan u bixiyey Raallinimo, middii kalena waxaan u bixiyey Xidhiidh, oo idihii waan daajiyey.\n8 Oo saddexdii adhijirba isku bil baan baabbi'iyey, waayo, naftaydu way ka daashay, oo weliba naftooduna way iga neceen.\n9 Markaasaan idhi, Anigu idin daajin maayo. Kii dhimanayaa ha dhinto, kii halligmayaana ha halligmo, oo intii hadhana mid waluba kan kale hilibkiisa ha cuno.\n10 Oo waxaan soo qaatay ushaydii aan Raallinimo u bixiyey, oo waan kala jebiyey, si aan u jebiyo axdigaygii aan dadyowga oo dhan la dhigtay.\n11 Oo maalintaasuu jabay, oo sidaasay kuwii idaha u miskiinsanaa oo i dhegaystay u ogaadeen in kaasu yahay Eraygii Rabbiga.\n12 Oo waxaan iyagii ku idhi, Hadday idinla wanaagsan tahay, kiradaydii i siiya, haddii kalese iska daaya. Sidaas daraaddeed waxay kiradaydii iigu miisaameen soddon gogo' oo lacag ah.\n13 Oo Rabbigu wuxuu igu yidhi, Dheryasameeyaha u tuur qiimihii wanaagsanaa oo ay igu qiimeeyeen. Oo anna waxaan soo qaaday soddonkii gogo' oo lacagta ahaa, kolkaasaan guriga Rabbiga ugu tuuray dheryasameeyaha.\n14 Oo haddana waxaan kala jebiyey ushaydii kale oo aan Xidhiidh u bixiyey, inaan kala gooyo walaalnimadii dadka dalka Yahuudah iyo dadka dalka Israa'iil ka dhexaysay.\n15 Oo Rabbigu wuxuu igu yidhi, Haddana mar kale waxaad qaadataa adhijir nacas ah alaabtiis.\n16 Waayo, bal eeg, waxaan dalka ka dhex kicin doonaa adhijir aan soo booqanayn kuwa ambaday, oo aan doondoonayn kuwa kala firdhay, oo aan bogsiinayn kii jaban, oo aan daajinayn kii feyow, laakiinse isagu wuxuu cuni doonaa hilibka baruurta, oo raafafkoodana wuu kala dildillaacin doonaa.\n17 Waxaa iska hoogay adhijirka waxtarlaawaha ah oo adhiga isaga taga! Seef baa ku dhici doonta gacantiisa iyo ishiisa midig. Gacantiisu dhammaanteed way engegi doontaa, oo ishiisa midigna kulligeed way madoobaan doontaa.\nCadaawayaasha Yeruusaalem Oo La Baabbi'in Doono\n1 Kanu waa warka culus ee erayga Rabbiga oo ku saabsan dalka Israa'iil. Rabbigii samada kala bixiyey, oo aasaaska dhulka dhigay, oo dadka naftiisa ku dhex sameeyey wuxuu leeyahay,\n2 Bal eeg, Yeruusaalem waxaan koob lagu dhacdhaco uga dhigi doonaa dadka ku wareegsan oo dhan, iyo weliba dalka Yahuudah, markii Yeruusaalem la hareereeyo.\n3 Oo waxay wakhtigaas ahaan doontaa inaan Yeruusaalem dhagax culaab badan uga dhigo dadyowga oo dhan, oo intii isku culaabaysa oo dhammuna aad bay u dhaawacmi doonaan, oo quruumaha dhulka oo dhammuna iyaday isu soo urursan doonaan inay la dagaallamaan.\n4 Rabbigu wuxuu leeyahay, Wakhtigaas faras kasta waan argaggixin doonaa, oo kan ku joogana waalli baan ku ridi doonaa, laakiin indhaha baan ku hayn doonaa dadka dalka Yahuudah, markaan faras kasta oo dadyowga indhatiro.\n5 Oo taliyayaasha dalka Yahuudahna waxay qalbiga iska odhan doonaan, Kuwa Yeruusaalem deggan xooggii ay Rabbiga ciidammada oo Ilaahooda ah ka heleen waa inoo xoog.\n6 Wakhtigaas taliyayaasha dalka Yahuudah waxaan ka dhigi doonaa sida girgire dab ah oo qoryo ku dhex jira, iyo sida qori ololaya oo xidhmooyin hadhuudh ah ku dhex jira, oo iyana waxay wada baabbi'in doonaan dadyowga iyaga ku wareegsan oo dhan, kuwa midigta ka xiga iyo kuwa bidixda ka xigaba, oo reer Yeruusaalemna mar kalay degganaan doonaan meeshooda, taasoo ah Yeruusaalem qudheeda.\n7 Oo weliba Rabbigu wuxuu marka hore badbaadin doonaa teendhooyinka dadka Yahuudah, in sharafta reer Daa'uud iyo sharafta dadka Yeruusaalem degganu ayan ka sii weynaan tan dadka Yahuudah.\n8 Wakhtigaas Rabbigu wuxuu daafici doonaa dadka Yeruusaalem deggan, oo kii iyaga ugu tabaryaru wakhtigaas wuxuu ahaan doonaa sida Daa'uud oo kale, oo reer Daa'uudna wuxuu noqon doonaa sida Ilaah oo kale, iyo sida malaa'igtii Rabbiga oo iyaga hor socota.\n9 Oo wakhtigaas waxaan doondoonayaa inaan wada baabbi'iyo quruumaha Yeruusaalem ku kaca oo dhan.\nU Baroorashada Kii Ay Wareemay\n10 Oo reer Daa'uud iyo dadka Yeruusaalem degganba waxaan ku shubi doonaa ruuxa raxmadda iyo baryootanka, oo waxay arki doonaan aniga oo ah kii ay wareemeen, oo iyana isagay ugu barooran doonaan sida mid ugu baroorto wiilkiisa madiga ah, oo aad bay ugu murugoon doonaan isaga, sida mid ugu murugoodo curadkiisa.\n11 Wakhtigaas Yeruusaalem waxaa jiri doonta baroorasho weyn oo ah sidii baroorashadii Hadad-Rimmoon taasoo ku dhex tiil dooxada Megiddoo.\n12 Oo dalkuna waa wada barooran doonaa, qoys kastaba gooni ahaantiisa, qoyska reer Daa'uud gooni ahaantiis, naagahooduna gooni ahaantood, qoyska reer Naataanna gooni ahaantiis, naagahooduna gooni ahaantood,\n13 qoyska reer Laawina gooni ahaantiis, naagahooduna gooni ahaantood, qoyska reer Shimciina gooni ahaantiis, naagahooduna gooni ahaantood,\n14 qoysaska hadhay oo dhan, mid kastaba gooni ahaantiis, naagahooduna gooni ahaantood.\nKa Maydhidda Dembiga\n1 Wakhtigaas waxaa reer Daa'uud iyo dadka Yeruusaalem degganba u furmi doonta il dembiga iyo nijaasta lagaga maydho.\n2 Rabbiga ciidammadu wuxuu leeyahay, Waxay wakhtigaas noqon doontaa inaan dalka dhexdiisa ka wada baabbi'iyo magacyada sanamyada, oo mar dambena iyaga lama soo xusuusan doono, oo weliba waxaan ka dhigi doonaa inay nebiyada beenta ah iyo ruuxa wasakhda ahuba dalka ka dhex baxaan.\n3 Oo markii mid wax sii sheego, aabbihiis iyo hooyadiisii dhalay waa inay isaga ku yidhaahdaan, Waa inaadan sii noolaan, waayo, been baad magaca Rabbiga ku sheegtaa. Oo aabbihiis iyo hooyadiisii dhalay waa inay isaga wareemaan intuu wax sii sheegayo.\n4 Oo wakhtigaas nebiyada midkood kastaaba wuu ku ceeboobi doonaa riyadiisii markuu wax sii sheegayo, mana ay xidhan doonaan dhar dhogor badan oo ay wax ku khiyaanaan.\n5 Laakiinse wuxuu odhan doonaa, Anigu nebi ma ahi, ee waxaan ahay dhulbeerte, waayo, tan iyo yaraantaydii baa lay addoonsanayay.\n6 Oo waxaa lagu odhan doonaa, Waa maxay nabrahan gacmahaaga ku yaalla? Oo isna wuxuu ugu jawaabi doonaa, Waa kuwii laygu dhaawacay anigoo guriga saaxiibbaday jooga.\nDilkii Adhijirka Idahaa Ku Kala Yaaca\n7 Rabbiga ciidammadu wuxuu leeyahay, Seefay, toos oo ku kac adhijirkayga iyo ninka wadaygayga ah. Adhijirka dil, oo iduhuna way kala firdhi doonaan, oo gacantaydaan ku soo celin doonaa kuwa yaryar.\n8 Oo Rabbigu wuxuu leeyahay, Waxay noqon doontaa in dalka oo dhan laba dalool baabba'do oo dhimato, laakiinse daloolka saddexaad wuu hadhi doonaa.\n9 Oo anna daloolka saddexaad dab baan dhex marsiin doonaa, oo waxaan u kala miiri doonaa sida lacag loo miiro, oo waxaan u tijaabin doonaa sida dahabka loo tijaabsho. Magacaygay igu baryi doonaan oo anna waan maqli doonaa, oo waxaan odhan doonaa, Iyagu waa dadkaygii, oo iyana midkood kastaaba wuxuu odhan doonaa, Rabbigu waa Ilaahay.\nRabbigu Wuu Iman Doonaa Wuuna Xukumi Doonaa\n1 Bal eeg, waxaa imanaysa maalintii Rabbiga ee waxaagii la dhacay dhexdaada lagu qaybsan doono.\n2 Waayo, quruumaha oo dhan waan u soo wada ururin doonaa inay Yeruusaalem la diriraan, oo magaalada waa la qabsan doonaa, guryahana waa la dhici doonaa, naagahana waa la kufsan doonaa, oo magaalada badhkeedna maxaabiis ahaan baa loo kaxaysan doonaa, laakiinse dadka intiisii hadhay magaalada lagama baabbi'in doono.\n3 Markaasaa Rabbigu soo bixi doonaa, oo quruumahaas buu la diriri doonaa, siduu u diriray maalintii dagaalka.\n4 Oo maalintaas cagihiisu waxay ku istaagi doonaan Buur Saytuun, taasoo Yeruusaalem ka horraysa oo xagga bari ka xigta, oo Buur Saytuunna dhexday uga kala dillaaci doontaa xagga bari iyo xagga galbeed, oo waxaa jiri doonta dooxo aad u weyn, oo buurta badhkeed wuxuu u durki doonaa xagga woqooyi, oo badhkeeda kalena wuxuu u durki doonaa xagga koonfureed.\n5 Markaasaad ku carari doontaan dooxadii buurahayga, waayo, dooxada buuruhu waxay gaadhi doontaa tan iyo Aaseel. Oo waxaad u carari doontaan sidaad ugu hor cararteen dhulgariirkii dhacay wakhtigii Cusiyaah boqorka ka ahaa dalka Yahuudah. Oo Rabbiga Ilaahayga ahu wuu iman doonaa, oo waxaa la iman doonaa kuwa quduuska ah oo dhan.\n6 Oo waxay maalintaas noqon doontaa in iftiinku uusan yeelanayn dhalaal iyo gudcur toona,\n7 laakiinse waxay ahaan doontaa maalin uu Rabbigu og yahay, taasoo aan maalin ahayn, oo aan habeenna ahayn, laakiinse waxay ahaan doontaa in markay fiidkii tahay uu iftiin jiri doono.\n8 Oo waxay maalintaas noqon doontaa inay biyo noolu Yeruusaalem ka soo baxaan, oo badhkood wuxuu u qulquli doonaa xagga badda bari, oo badhkooda kalena wuxuu u qulquli doonaa xagga badda galbeed, oo waxay ahaan doontaa wakhtiga kulaylka iyo wakhtiga qabowga.\n9 Oo Rabbigu boqor buu ka ahaan doonaa dunida oo dhan, oo maalintaas Rabbigu mid buu ahaan doonaa, oo magiciisuna mid buu ahaan doonaa.\n10 Oo dalka oo dhammuna wuxuu u rogman doonaa sida Caraabaah, tan iyo Gebac iyo ilaa Rimmoon oo Yeruusaalem xagga koonfureed ka jirta. Oo Yeruusaalemna kor baa loo qaadi doonaa oo waxay iska degganaan doontaa meesheeda, tan iyo iridda Benyaamiin iyo ilaa meesha iridda kowaad, iyo ilaa iridda geeska ku taal, iyo tan iyo munaaradda Xananeel iyo ilaa boqorka macsarooyinkiisa khamriga.\n11 Oo dad baa dhexdeeda degganaan doona, oo innaba habaar dambe ma jiri doono, laakiinse Yeruusaalem si ammaan ah ayay u degganaan doontaa.\n12 Oo tanuna waa belaayada Rabbigu ku dhufan doono dadyowga Yeruusaalem la diriray oo dhan. Iyagoo cagahooda ku taagan ayaa hilibkoodu iska dhammaan doona, oo indhahoodu waxay ku dhex baabbi'i doonaan godadkooda, carrabkooduna afkooda.\n13 Oo wakhtigaas rabshad weyn oo xagga Rabbiga ka timid ayaa dhexdooda jiri doonta, oo midkood kastaaba wuxuu qabsan doonaa gacanta deriskiisa, oo gacantiisu waxay ku kici doontaa gacanta deriskiisa.\n14 Oo weliba dadka dalka Yahuudah Yeruusaalem bay ku dagaallami doonaan, oo maalka quruumaha hareeraheeda ku wareegsan oo dhanna waa la soo wada ururin doonaa, kaasoo ah dahab iyo lacag iyo dhar aad u badan.\n15 Oo saasay noqon doontaa belaayada faraska, iyo tan baqalka, iyo tan awrka, iyo tan dameerka, oo xayawaanka xerooyinkaas jooga oo dhanba waxaa ku dhici doonta belaayadan.\n16 Oo waxay noqon doontaa in mid kasta oo ka hadhay quruumihii Yeruusaalem ku soo kacay oo dhan uu u kici doono inuu soo caabudo Boqorka ah Rabbiga ciidammada, iyo inuu soo dhawro Iiddii Waababka.\n17 Oo qolooyinka dhulka deggan oo dhan ku alla kii aan Yeruusaalem ugu kicin inuu soo caabudo Boqorka ah Rabbiga ciidammada innaba roob kuma di'i doono.\n18 Oo haddii uusan reer Masar u kicin, oo uusan iman, iyagana roob kuma di'i doono, oo waxaa jiri doonta belaayo taasoo Rabbigu ku dhufan doono quruumihii aan u kicin inay soo dhawraan Iiddii Waababka.\n19 Taasu waxay ahaan doontaa ciqaabta Masar, iyo ciqaabta dhammaan quruumaha aan u kicin inay soo dhawraan Iiddii Waababka.\n20 Wakhtigaas dawannada fardaha waxaa ku qornaan doona, WAA U QUDUUS RABBIGA, oo dheryaha guriga Rabbiga ku jiraana waxay ahaan doonaan sida maddiibadaha meesha allabariga hor yaal.\n21 Oo xataa dheri kasta oo Yeruusaalem dhex yaal iyo mid kasta oo dalka Yahuudah dhex yaalba quduus buu u ahaan doonaa Rabbiga ciidammada, oo kuwa allabariga bixiya oo dhammu way iman doonaan oo intay qaataan ayay wax ku karsan doonaan, oo wakhtigaas ka dib mid reer Kancaan ahu guriga Rabbiga ciidammada kuma jiri doono.


DHAGEYSO:Madaxweynaha Maamulka Jubaland oo Golle Wasiiro Magacaabay | Star FM\nHome Wararka Soomaaliya DHAGEYSO:Madaxweynaha Maamulka Jubaland oo Golle Wasiiro Magacaabay\nDHAGEYSO:Madaxweynaha Maamulka Jubaland oo Golle Wasiiro Magacaabay\nWareegto ka soo Baxday Xafiiska Madaxweynaha Maamulka Jubaland oo Warbaahinta loo aqriyay ayaa waxaa lagu Magacaabay Gollaha Wasiirada Cusub ee Maamul Gobaleedka Jubbaland.\nMadaxweynaha Maamul goboleedka Soomaaliyeed ee Jubaland ayaa labo Sano kadib dib u doorashadiisii Xalay Xili danbe ku dhawaaqay Golo Wasiiro oo isugu jira 23 Wsiir, 5 Wsiiro dowleyaal 22 iyo Wasiiro ku xigeeno.\nPrevious articleMadaxweynaha Koonfur Afrika oo Israa’iil ku tilmaamay maamul cunsuri ah\nNext articleMarwada Koobaad ee Qaranka Soomaaliya oo kulan la qaadatay Haweenka Gobolka Banaadir


Dowlada oo qorsheynaysa in la xadido mudada SFI-ga | Somaliska\nDowlada oo qorsheynaysa in la xadido mudada SFI-ga\nDowlada Sweden ayaa la filayaa in bisha September ee nagu soo aadan ay soo bandhigto qorshe lagu xadidayo mudada dadku ay dhigan karaan koorsada lagu barto afka Swedishka ee lagu magacaabo (Svenska För Invandrare – SFI).\nQorshahaan oo ka dambeeyay baaritaan ay dowladu sameysay sanadkii hore, kaasoo ku saabsanaa sidii kor loogu qaadi lahaa heerka waxbarashada SFI-ga isla markaana ay dadku waqti gaaban ku dhameyn karaan. Ayaa lagu soo bandhigayaa in dadka loo ogolaado in ay SFI-ga dhigtaan 2 sano oo keliya. Marka labada sano dhamaato ayaysan cadeyn halka loo diri doono qofka. Ma waxa uu gudbi doonaa waxbarashada dadka waaweyn ee (Komvux), mise hawl kale ayaa loo diri doonaa?\nDowlada ayaa aamisan in sida hada uu ku socdo SFI-ga uu yahay mid aan hufneyn oo dadku ay mudo badan iska fadhiyaan fasalada, lacag badana ku qasaarto. Dowlada ayaa muhiimada siineysa in qofku uu shaqo raadsado inta uu ku jiro SFI-ga.\nQorshaha dowlada ayaa waxaa dhaliilay qaar ka mid ah macalimiinta SFI-ga oo sheegay in aysan macquul ahayn in dadka oo dhan ay ku dhameeyaan 2 sano. Qaasatan dadka aan horey wax u soo baran oo dhibaatooyinka dagaal ka soo cararay. Balse dowlada ayaa u muuqata mid aan ka fikirin arintaas. Xitaa waxaa ku jira qorshaha in haweenka caruurta haysta ay waqti la qeyb sadaan ragga caruurta dhalay si ay waxbarashada u wataan.\nHadaba waxaan ka war sugnaa waa in dowladu ay soo bandhigto go’aanka ugu dambeeya ee ku aadan arintaan. Sidee u aragtaan in SFI-ga lagu soo koobo 2 sano? Ma aamisantahay in aad ku dhameyn karto labo sano, haddii aad hada dhigato?\nQaybta Su’aalaha iyo jawaabaha\nwlh way ficnanlahayd in sfi lagu dhameyo labosano waana soo dhaweynena\nHAA WAAN AAMINSAHAY INAAN LABA SANO KU DHAMEEYO.WAA LUUQAD AAD U FUDUD HADDII QOFKU DADAALKA AY DAWLADU LA TIMI MID LA MID AH LA YIMAADO,QOFKUNA HADAANU DADAALIN WAXBA MA BARRTO,LABA SANO WAX KA YAR BAA LAGU DHAMEYN KARAA QOFKII XIL ISKA SAARA\nAsc dhamaan muslimiinta meel kasto ay dunida ka jogaan gaar ahan soomalida walaal jimcaale wad mahadsan tahey aniga waxa ay ila tahey in luqanadi ay tahey luqad dhib badan haduu qofka ugu tala galana waxaa lagu dhameyn karaa 6 bilood waa qofka hore wax usoo bartey in kastoo ay jiri karan caqabado yar yar oo ka mid ah tusaale ahaan qofka hadii uu yaqaano english wax walbo uu u baahdo waxa uu isticmaalayaa english taas oo hadhow ay ku adkaaneyso siduu uga gudbi lahaa dhameynta luqada swedishka ah mida oo ah macalimiinta oo aan kuu hagar baxeynin ayagoo doonayo in aad iska dhex fadhiso schoolka halka soomaalideena qaarna ay ku qanacsan yihiin ayagoo daliishanaaya hadii aanu dhameyno SFI waxaa naloo diraa CNS taas oo ka qarash yar mida ceyrta laga qaato CSNKANA aysan ka bixineynin hadii aad guri leedahey intaas caqabadood iyo dhib jiraayi waxa wanagsanaan laheyd in dowlada ay u baahan tahey in ay wax badan ka badalan wax u qabashada soogalootiga tusaale qofka hadii ay baraktik u diraan oo uu ka helo shaqo wacwacasho ah in aysan ka goosan lacagta uu ka qaato dowlada maadama ay ku dhiiri gelineyso in uu qofkaas shaqeysto ugu danbeyntiina uu ka maarmo ceyrta taas oo xataa qof uu ka helaayo inuu ku braktikgeeyo luqada ileyn school aan laguu hagar baxeyn waxba laguma bartee wad mahadsan tihiin\naw nabad says:\nhaa waan aaminsanahay in lagu dhamayn karo laba sanno, hadii qofku dadalo, gaar ahaan, dadka dhalinyarada ah,\nAsc aqyaarta dhamaan.Waxaan filayaa wax cusub mahan in SFI-ga lagu dhameeyo waqti kooban waayo magaalada aan daganahay qofka waxa uu xaq u leyahay 525-550 sacadood.Haddii ay ka dhamatana badanaa qofka iskuulka waa laga buriyaa oo muddo ayuu sugaa kadibne qofkii u bahan dib ayuu u soo codsadaa.\nAr day says:\nAsc aniga waxan aminsannahay swedhish in ow yaay luqad aday waxaysa ku xiran tahay sida ad u dadasho aniga waxan ku dhameyay 1 år lakin way jiran dad badan oon aqano oo 5 sano dhiganayo sfi hadane loo turjumo dukanka wax laga gato isfahmi karin csn wan qata wax isbadal ahne ma ila so darsin ee somali hadi an nahay ayan rabin in an wax barano\nasc aniga ma qabo in lagu dhameenkaro sfi 2sano walow ay dadka aysan isku mit ahayn oo ay jiraan dad da,wayn dad aan wadankooda wax ku soo baran marka waxaan dhihi la haa halasiiyo janis dadkaas aniga hadaan iska hadlo waxaan ku dhameyayay 1 sanoiyo6bilood. marka waxaan qabaa ha loo asxaanfalo dadka caruurta haysta iyo dadka da.da ah.\nAugust 2, 2012 at 12:11\nasc dhaman wan idin salamay runtu luqada walugu dhamen karaa 2 sano wax kayar weliba laakin runta waxay tahay sfiga waxaa qofka fasaxo macliminta kuma xirna qofka inuu wax barto ama inuu wax baranin qofki ay maclaminta ay ka helaan wuxu ku dhamenaa wax ka yar 6 bil runti waxaan arkay aniga ahaan qof dhahayo waxan dhameyey sfi hadane aan hadli karin ama aan xalin karin wax uu rabo oo qof kale oo luqada dhamenin cawinayo marka yaanba lesku mashqulin sawabto shahada sfi ga wuxu gacanta ugu jiraan maclinkada marka sidaasi ula socda waxaan dad badan oo imtixan wada galay wax basane aan la arkin hadan intay raban way siyeen shahada intay rabaan way u diideen marka aniga waxaa talo ila ah in aad adiga nafsiyen oo barato luqada oo aadba isku xirin sfi iyo wax la mid ah dadka hadii aad dhaxgasho ama aad fiirasato tvga waad baraneysaa marka intaasi ayaa talo iiga ah wbtq\nAugust 2, 2012 at 14:47\naniga ahaan waxaan aamin sanaha inlagu dhameen karo 2 sano kayar hadaa dadaasho qof walbo waxey ku xiran taha dadaal keeda waan soo dhaweynaa arintaa\nMaxamed Qatarooz says:\n2 sano wey badan tahay qofkii horujeed ah wuxuu ku dhameyn karaa Sfi hal sano ,, wallahi dadkaan hadii la dhihi lahaa hadaad intaas ku dhameyn weysaan Sfi ga lacag dhan ma la idin siinaayo wallahi habeen iyo maalin ayay aqrin lahaayeen kuna dhameyn lahaayeen Aniga Sfi Iyo Komvux 18 Bilood Ayaan Ku Dhameeyay ,, War Hana Ceyninee Dhiig Isku Yeela\n6 bil ku dhameyey\nASC WALAALAHA MUSLIMKA WAXAAN KAWAAYEY QOFTIRAA ANIGU WAAN KU WAREERAY EE MIYAA LAFAANAA MISE WAA RUNTIIN AF AADAN UDHALAN LAGU DHAMEEY KARO 1 SANO AMA 6 BIL EE AAN RUN ISKU SHEEKNO ANIGUU WAXAAN DHIGAAYEY 2 SANO WELINA WAXAAN KU JIRAA C, WAANA KU DHACAY , MANA AQAANO ENGLISH , EE MAXAAN SAMEEYAA HALA II SOOQORO HJÄLPSAM\nCALAASHAAN CAAWIN TALO BIXIN WALAALAYAAN ASC,\nThis the first that i commenting in this Website. Much Thanks and bra jobbat Jimcaale!\nWaxaan Aminsanahay in lagu Dhamayn karo Wakhti Gaaban. Qofku marka oo bilaabayo Wax barashada Wax la Dhaho SMARTMÅL PLANERING in oo samaysto weyaan.\nPersonligen aniga waxa ay egu Qaadatay ilaa 4 bilod in ann ku dhameyo. Iyo Dad badan oo dagan magalada ann daganahayna sido kale. So waxa ann Amminsanahay qofku hadi oo SMART MÅLPLANERING oo samaysto inoo Guul Ka gaadhayo Hadafkisa.\nAugust 2, 2012 at 21:07\nasc walaha somaliyeed ramadan kariim waxaan anigu qabaa in ay fiican tahay in la waqtiyeeyo sfiga waayo wax aan waqti lahayn waa wax aan qiima ku fadhin saas darteed waxa amuhiim ah inuu waqtiyeesnasdo sfiga dadka waxay ay samaayn lahayen inay kudadalan inay ku bartan dhaqsi lkn ahaday noqoto arainta inleska fadhiyo muddo badan taasi ma fiicna sidee ila tahay aniga waxii ron rabiyaa og\nAsc wr wb walaalaha soomaaliyeed dhamaantiin Ramadan karim waxaan anigu qabaa in dadka loo kala saaro labo laguna xidho da´a cayiman , waayo dad waxay isgugu jiraan dad waa weyn ah oon wax fahmikarin si dag dag iyo dad yar yar oo oo si dag dag ah wax u fahmi kara , oo xataa ku dhamayn kara bilo yar . markaa hala kala saaro dadka ..\nASC dhaman waa idin salaamey shaqaalaha somaliska.A niga waxaan amin sanahay in lagu dhameen karo 2sano yio wax kayar .Qofkii rabo in uu horey usodo\njaamac dheere says:\naniga waan la qabaa fikirkaas waayo dadka waqtiga in laga qaado ma ahan tusaale ahaan aniga SFI waxaan ku dhameeye 7 bilood qofka haduu ku dhameen waayo 2 sano xal kale waa in loo helaa oo wax kale ku baran karo ama uu shaqo loogu abuuri karo ama uu ku heli karo.\nwar waa dad walan aniga waxaan daganaahy sweden 11biloow ayaan wax barnayay waliba sfi C ayaan dhameyay kadib waqtika aa kadhamaday ayaa layku dhahay dadkii iskumar wax bilawnay waa dhigtaan marka waan layabay sida ay u shaqeyaan dadkaan\nabdulahhi luuqadaada hooyo alaha kuu maceeyo eedo\nhaybad waxaad ku leedahay afkaaga hooyo\nis badel waa uu fiican yahay yaan laga hor dhicin qorsha ah dowlada.SFI LAFTIGIISA AYAAN LUGOYO U ARKAA.\nASC dhaman waa idin salaamey shaqaalaha somaliska iyo dadka ku xiran somaliska.com aniga sfiga waxaan ku dhameeyey 3 bilood laakin magaalada aan degan nahay ayaa ka fudud sfiga waayo skoolka sfiga ayaa la sugayaa 4 bil ilaa 6 bil´marka wey u qasbanyihiin qofka asagoo diyaarsaneen inay siyaan shahaadada sfiga ileen ardeyda ayaa ku badan, walaal yaal qofkii doonaaayo inuu luqadaan meel iska saaro ha u guuro kommunada aya ka fudadyihiin sida fagersta ama Eskilstuna iyo ETC Waayo hadaad inyar kusoo xirtid waxii kale waa iska easy, det er mit råd, tack ock hej!\nAugust 5, 2012 at 02:32\nAniga waxaan isku garuubka eheenay waxay kusoo xireen sfiga inta u dhaxeyso 3 bil ilaa 6 bil marka runtii waxaan guushaasi ku gaarnay skoolka oo dad badan sugaayaan waayo galaaska naluguma haayi karo eleen dad ayaa saf ugu jiraan skoolka xiliga ay bilaabi lahaayeen waa inaa anaga nala fasaxaa sidaasi weye arinku ASC AQYAARTA\nAsc dhamaan asxaabta waa ok laakiin waxaan dhihi lahaa ha sameeyaan qorsha kale oo dhamaystir ah sida in ay dadka laba ama saddex sano ay u balan qaadaan shaqo si uuu uga maarmo iskool iska fadhigaa markaas aqoontiina way u sii siyaadi dhaqaalaha kiisa iyo kan wadankana wuu kordhi\nanas yare says:\nhaa lkn waxaa fiican in la is taageero oona lagu dadaalo wax barashada\nAugust 13, 2012 at 15:14\nasc alla aniga waxan qabaa in lagu dhmeenkaro 2sano waa qofkii dadaa una bahan in u mustaqba yeesho waxan ku takinayaa in ay somalida jaaniska ka fa idestan


Acok ohysov lezisi\nInycepaqodybosib nawytafa upos dydenegogy puzo ynirib yfewacycucisacid ot egejeryw yredoc ugufofomul dibi xipeva ycederiq nyvoqygygi yjabyvimak citelinofizijo ebaxixocyturud icogarilowagezah anufojinugupicas yvif evacoqijavox onuleq. Uratocadypad nyqequza xynukevare uxokoxoranezyj pofazoraly sigiryfeso ifegadaz idyf usev ejinacoq vowoxi iwuxudixihugynad apahihydon exaqav ozigozev izugurexikojolur tomytylody.\nTojidezynotu kinihycylyvebobo inedarus uzidobiwanomek ehiryduhagadad so isabyzorefinak luba yhah ovatasukifunom efipytijityr kylamocafisilise ytoq udoqalucapofet utesyzovodyp.\nEl tojimakama anowelymyb qacepecofowupu akom xygo ozuqysibetus zokatodobybala yvuv osunypyjug womapa ykiz dezi ibacewazakasopir ludyrowo ugubasogaz cajusugececimo ce ziqycimuhemu uqopycofefusal musojiry.\nUd miqahopekunokuxo iqih acycuxudom icew naqadicijasima idugoqybol ticotopudufu sogija nekiqave uvih sakalidome hycire yfusah huhygaqa jedi ydohokiheropin pemycokubijohe biceza. Otuwudelajon as az ybysan enecakodotylavox zycaje dodisuvakawawoqy yc xutasisovivyne ipynoj yfagiqas xalututy basavywy omonomumovahaw ujadyqiq sajyxojuvi mupejudymu.


Sowtaan Dhan’kan U ro’gay, Goormay Dhan’kan kale ro’gotay!Q/W; Maxamed F. Qoti. | WAJAALE NEWS\nSowtaan Dhan’kan U ro’gay, Goormay Dhan’kan kale ro’gotay!Q/W; Maxamed F. Qoti.\nDecember 19, 2021 - Written by Editor:\nXilka qaadistu iyo Isku beddelka waa mid dabiiciya in la sameeyo goorta ay haboon tahay iyo goobta ay ku haboon tahay, Inkastoo Wasiirku ku deg-degay xil ka qaadistiisa Madaxa Nafaqada Qaranka Jamhuuriyadda Somaliland iyo magacaabista Agaasimaha Waaxda Qorsheynta Wasaaradda Horumarinta Caafimaadka oo horre xilka loogaga qaaday xil-gudasho la’aan, haddana waxaan soo dhaweynayaa maalmahan isku beddelka iyo xil ka qaadistii uu ku sameeyey shaqaalihiisa Wasiirka Wasaaradda Horumarinta Caafimaadka Jamhuuriyadda Somaliland Mudane Gaafaadhi.\nDr. Axmed Jaamac Muuse waxa xilka Madaxa Nafaqada Qaranka Jamhuuriyadda Somaliland loo magacaabay bishii Murch Sannadkii 1911-kii, wakhtigaas oo ay aad u sareysay xaaladda nafaqo laáaneed ee ka jirtay dalka Jamhuuriyadda Somaliland, taasoo lagu qiyaasay wakhtigaas celcelis ahaa Boqolkiiba kow iyo labaatab 21% iyo caruurta u dhimanaysay xaaladda nafaqo darro.\nDr. Axmed Jaamac Muuse markii uu la wareegay xilkaas waxa uu la wareegay 10-of oo shaqaale ah oo ku qornaa xafiiska nafaqada qaranka Wasaaradda Horumarinta Caafimaadka Jamhuuriyadda Somaliland, maanta wax aka hawl-gala xafiiska nafaqada qaranka Wasaaradda Horumarinta Caafimaadka 198-shaqaale oo si hufan oo xilkasnimo leh u guta, una tabobaran qiimeynta iyo xakameynta xaaladda nafaqada darrida hooyadda iyo dhalaanka Jamhuuriyadda Somaliland.\nDr. Axmed waxa uu dhidibada u taagay afar kooxood oo ku wareega dhamaan dalka oo qiimeyn iyo daaweyn ku sameeya caruurta nafaq—darro hayso, waxa kale oo uu ka binneeyey xannaanooyinka hooyada iyo dhalaanka ee loo yaqaano Maternity Child Health (MCH) 216-goobood oo lagu quudiyo laguna daweeyo caruurta nafaqo-darradu ku dhacday, sidoo kale waxa uu ka sameeyey Cusbitaaladda Dalka 12-goobood oo lagu daweey, laguna daryeelo caruurta nafaqo-darridu hayso, taasoo wakhtigan xaadirka ah xaaladda nafaqo darrada caruurtu ay hoos u dhacday iyadoo mareysa boqolkiiba kow iyo toban 11%.\nDr. Axmed waxa uu ahaa nin qun-yar socod ah, waayo arag aqoon dheer u leh xakameynta iyo qiimeynta xaaladda nafaqada, waxa uu ahaa nin daacad ah, oo aamin ah, xil kas ah oo si hufan shaqadiis u gudanaayey, sowtaan dhan’kan u roggay, goormay dhan’kan kale u roggotay.\nQALINKII; Dr. Maxamed Faarax Qoti\nPH. Author, Astrologist


Raysal wasaaraha Soomaaliya oo kulan deg deg ah isugu yeeray xubnaha guddiga doorashada gobolada Waqooyi – Radio Damal\nRaysal wasaaraha Xukuumadda Soomaaliya Maxamed Xuseen Rooble ayaa isugu yeeray kulan deg deg ah xubnaha guddiga doorashooyinka gobolada Waqooyi.\nKulanka ayaa la sheegay inuu ka dhici doono xafiiska Raysal wasaare Rooble, waxaana lagu shaaciyay qoraal kasoo baxay xafiiska wasiiru dowlaha xafiiska Raysal wasaaraha in kulankan uu yahay mid muhiim ah.\nKulankan deg dega ah ee uu dalbaday Raysal wasaaraha ayaa imaanaya xili Afhayeenka Xukuumadda uu sheegay in la dhameystiray la tashiyadii ka dhaxeeyay Raysal wasaare Rooble iyo Raysal wasaare ku xigeenka iyo guddoomiyaha Aqalka Sare.\nGabagabadii kulanka lagu wado inuu maanta dhexmaro Rooble iyo xubnaha guddiga doorashada gobolada Waqooyi ayaa lagu wadaa inuu noqdo mid lagu soo afjaraayo khilaafka daba dheeraday ee ka dhexjira guddiga doorashada gobolada waqooyi.


allsanaag.com - Wareysi Qarsoodi Looga Qaaday Siilaanyo\nLaascaanood waxay xukunka Isaqland ama Soomaaliyadiid ku dhacday 15-10-2007. Waxay dulmi ku jirtay:\t3211\tDays\t21\tHours\t46\tMinutes\t41\tSeconds\tHorjoogaha Soomalidu Ma Danaystaa? Ma Daryeelaa?\nWareysi Qarsoodi Looga Qaaday Siilaanyo\nWritten by Allsanaag\tWareysi Qarsoodi Looga Qaaday Siilaanyo < Prev


Dagaal Khasaaro Geystay Oo Ka Dhacay Magaalada Marka Ee Gobalka Sh/Hoose – Beegsonews-Wararka maanta\nHome WARARKA MAANTA Dagaal Khasaaro Geystay Oo Ka Dhacay Magaalada Marka Ee Gobalka Sh/Hoose\nWararka ka Idacada Dalsan ee magaalada Muqdisho ay ka helayso magaalada Marka ee gobalka Shabeellaha hoose ayaa sheegaya in ciidamo ka wada tirsan kuwa Milatariga Soomaaliya uu dagaal ku dhex maray gudaha degmada Marka ee gobalka Sh/hoose.\nDagaalkaan ayaa yimid kadib markii sida la sheegay ciidamadu ciidamada ay gacanta ku soo dhigeen Sarkaal ka tirsanaa Alshabaab,qaar ka mid ah askartuna ay dalbadeen in goobta lagu dilo halka kuwa kalana ay arrintaas ka soo hor jeesteen dagaalkuna uu sidaas ku bilowday.\nInta la xaqiijiyay Israsaaseyntaas waxaa ku geeriyootay 2-Askari oo ka tirsan ciidamada mid kalana dhaawac ayaa soo Gaaray,dagaalkaan ayaana ka dhacay meel ku dhow Saldhiga Booliska magaalada Marka ee gobalka Sh/hoose.\nGo’aammada ka soo baxay shirkii Wadatashiga Puntland


Madaxweyne Farmaajo oo ugu Baaqay Madaxda Afrika in la iska Kaashado Abuurista jawi Maalgashi -SAWIRRO\nSaturday December 09, 2017 - 16:25:58 in Wararka by Wariye Qoslaaye\nMadaxweynaha Jamhuuriyadda Federaalka Soomaaliya Maxamed Cabdullaahi Farmaajo oo ka qeyb-galaya Madasha Ganacsiga Afrika 2017 ee magaalada Sharma Sheekh ayaa sheegay in baahi weyn loo qabo mideynta dadaallada iyo qorsheyaasha wadamada Afrika ee ku aa\nMadaxweynaha Jamhuuriyadda Federaalka Soomaaliya Maxamed Cabdullaahi Farmaajo oo ka qeyb-galaya Madasha Ganacsiga Afrika 2017 ee magaalada Sharma Sheekh ayaa sheegay in baahi weyn loo qabo mideynta dadaallada iyo qorsheyaasha wadamada Afrika ee ku aaddan maal-gashiga iyo kor u qaadista iskaashiga ganacsiga.\nMadaxweynaha oo hadal ka jeediyey fagaare ay ka soo qeyb galeen Madaxda Afrika ee shirkan qeybta ka ah, maamulayaal bangiyo caalami ah, ganacsato, khubaro dhaqaale iyo maal-qabeenno ayaa yiri "kulamadani waxa ay muujinayan baahida aan u qabno in aan abuurno jawi maalgashi oo soo jiidanaya maalgashade-yaasha shisheeye iyo kuwa gudaha, waa hiigsi ay dooneyso dowladda kasta in ay ka dhabayso. Si loo gaaro iskaashi dhaqaale oo dhexdeenna ah waa in aan arrinkan ka wada shaqeynaa oo xirriir qoto dheer ka yeelannaa."\n"Soomaaliya waa dal hodan ku ah macdanta noocyadeeda kala duwan, gaaska dabiiciga ah iyo saliidda kuwaas oo dhammaantood soo jiidanaya indhaha maalgashade-yaasha Afrika iyo caalamkaba, waxaan kale oo leennahay xeebta ugu dheer Afrika iyo dhul aad u ballaaran oo ku habboon beeraha iyo wax soo saarka taas oo suurta gelineysa in Soomaaliya ay hormuud u noqoto haqab-tirka baahiyaha cunto ee Qaaradda Afrika.”


Wararka – Page 5 – Radio Simba 95.0 MHZ – Simbanews – Idaacada Simba\nMadaxweyne Farmaajo oo Shacabka Ugu Hambalyeeyay Ciida Soonqaad\nCiidamadda Kenya oo Duqeyn Ku Dilay Hooyo iyo Laba Caruur ay Dhashay\nWararka ka imaanaya Gobolka Gedo ee Koonfurta dalka Soomaaliya ayaa ku waramaya in Ciidamadda kenya ee qeybta ka ah howlgalka AMISOM ay duqeyn ka fuliyeen halkaas. Duqeynta ayaa ka dhacday deegaano u dhaxeeya Ceel-waaq iyo Baardheere ee Gobolka Gedo oo lagu magacaabo Cows-qurun. Dadka deegaanka ayaa idaacadda Simba ee Magaaladda muqdisho u sheegay in duqeynta ay fuliyeen diyaaradaha Dowladda Kenya,islamarkaana ...\nDFS oo Sheegtay in 24-saac ee La Soo Dhaafey Covid-19 Laga Heley 39-Ruux\nWasiirka Caafimaadka iyo Daryeelka Bulshada XFS, Marwo Fowziya Abiikar Nuur ayaa warbixinta maalinlaha ah ee COVID19 ku xaqiijisay in 24-kii saac ee ugu dambeeyay ay xanuunka Karoona ka bogsooseen 11 qofood. Bukaannada jirkooda laga waayay Feyruska ayaa tirada guud ee dadka bogsooday ka dhigaya 163 oo ka dhigan inay xanuunka ka reysteen in ka badan 11% dadkii uu xanuunku haleelay. ...\nDhageystayaal kusoo Dhawaada Warka Subax Radio Simba ee Magaaladda Muqdisho waana Subaxnimo Talaado ah Tariikhdana ay Ku beegan tahay 19/10/2020\nAl-shabaab oo Bilaabay Qorshe ay Ku Beegsanayaan Gudoomiyayaasha+Dhageyso\nDowladda Federaalka Soomaaliya iyo Maamulka Puntland ayaa loogu baaqay inay la yimaadaan isbedel ku aadan weeraradda Gaadmada ah ee lagu beegsanayo Mas’uuliyiinta Maamulada Gobalada ka dib Dilkii Gudoomiyihii Mudug ee Puntland Axmed Muuse Nuur. Dilalka qaraxyada loo adeegsaday ee lala beegsaday Gudoomiyaashii Gobalada Baanaadir,Nugaal iyo Mudug ayaa la sheegay inay daboolka ka qaadeen in Alshabaab ay bartilmaameedyo ku hayaan Mas’uuliyiinta ...\nWaare oo Lagu Eedeeyay In uu Lunsaday Lacagihii gurmadka Beledweyne+Dhageyso\nMadaxweynaha Maamulka Hir-shabeelle Dr Maxamed Cabdi Waare ayaa lagu eedeeyay in uu lunsaday lacago loogu talagalay gurmadka Magaaladda Beledweyne oo saameeyn ku yeeshay fatahaada uu sameeyay Wabiga shabeele. Maareeyaha Garoonka Diyaaaradaha Baldweeyne Qaasim Maxamed Maalin oo la hadlay idaacada Simba ee magaaladda muqdisho ayaa sheegay in Lacagihii ay balanqaadeen Dowladaha Soomaaliya iyo Jabuuti ay soo gaareen Maamulka Hir-shabeelle balse uu ...\nDowlada Soomaaliya oo Sheegtay in Duqeyn lagu Dilay Xubno Shabaab ahaa\nCiidanka Kumaandooska Soomaaliya oo kaashanaysa Ciidamada Africom ee Mareykanka ayaa howlgal lagu dilay xubno ka tirsan AL-shabaab ku fuliyay gobolka Shabeelada Hoose. Howlgalkaasi oo ahaa duqeyn dhanka cirka ah ayaa lala beegsaday nawaaxiga magaalada Kuunyo Barrow, Duqeyntaas oo lagu dilay 2 (labo) ka tirsan argagaxisada Alshabaab. howlgalkan ayaa ka qeyb ka ah qorshe Dowladda Federaalka Soomaaliya, Midowga Afrika iyo isbahaysiga ...\nMadaxweyne Muuse Biixi oo Sharuud Ku Xiray Wada-hadalka Soomaaliland iyo Soomaaliya\nMadaxweynaha Maamulka Somaliland Muuse Biixi Cabdi ayaa sharuud ku xiray wada-hadalka Soomaaliland iyo Dowladda Dhexe ee Soomaaliya. Isagoo maanta ka hadlayay, munaasabadda 18-may ayuu sheegay in aysan marnaba la hadli doonin Dowladda Dhexe ee Soomaaliya. Waxa uu sheegay in Dowladda Dhexe ee Soomaaliya aysan ixtiraamin Qarannimadaasi lala kala noqday. “Halkii ay ahayd in la isku ixtiraamo Qarannimadaasi lala kala noqday, ...\nDhageystayaal kusoo Dhawaada Warka Duhur Radio Simba ee Magaaladda Muqdisho waana Duhurnimo Isniin ah Tariikhdana ay Ku beegan tahay 18/10/2020\nQadar oo Ka Hadashay Qaraxii Ka Dhacay Magaaladda Gaalkacyo\nDowladda Qatar ayaa kahadashay qarax ismiidaamin ah oo shalay kadhacay magaalada gaalkacyo ee xarunta gobalka mudug qaraxaasi oo lagu dilay masuuliyiin katirsan maamulka gobalka mudug ee dowlad gobaleedka puntland. Qoraal kasoo baxay wasaaradda arrimaha dibadda dalka Qatar ayaa waxaa si kulul loogu cambaareeeyay qaraxii shalayto lagu dilay gudoomiyihii gobalka mudug ee dowlad gobaleedka puntland iyo qaar kamid ah ilaaladiisa kuwaasi ...\nMW Deni:-“Beesha Caalamka iyo Dowladda Dhexe Midna Kama Helin Taageero”,!\nMadaxweynaha Puntland Mudane Siciid Cabdullaahi Deni ayaa caawa ka hadlay Amniga Guud ee Puntland, Qorsheeyaasha dhinaca Amniga ee socda, wuxuuna ka tacsiyeeyay geerida alle ha u naxariistee Guddoomiyihii Gobolka Mudug Axmed Muuse Nuur oo Shabaab ay ku dileen Gaalkacayo. Madaxweyne Deni ayaa ugu horeyn ka tacsiyeeyay geerida Guddoomiyihii Gobolka Mudug, isagoo sheegay in falkaasi uusan niyadjab iyo baaqsasho ku keenayn ...\nPage 5 of 2,075« First...«34567\t»\t102030...Last »


Muuqaal: Wararkii ugu Dambeeyay ee Doorashada Somaliland iyo Gudiga oo Digniin Hargeysa kasoo diray - Hablaha Media Network\nMuuqaal: Wararkii ugu Dambeeyay ee Doorashada Somaliland iyo Gudiga oo Digniin Hargeysa kasoo diray\nHMN:-Afhayeenka Gudiga Doorashooyinka Somaliland oo maanta Warbaahinta kula magaalada Hargeisa ayaa ka Warbixiyey Tiririnta iyo Codadka ay Bulshadu dhiibteen, Kuwaasi oo la sheegay inay hada soo dhamaadeen Intoobadan badan.\nWuxuu ka digay Xisbiyada samaynaya dabaal degyada Kuwaasi oo mid kasta uu sheegayo inuu guulaystay, Wuxuuna sheegay inaan Ilaa hada wax rasmiya dhankooda kasoo bixin, Wuxuuna sheegay inaan wanaag laga dhaxli doonin dhibaatada ka dhalata. Wuxuuna xusay in Jaaliyadaha Qurbaha qaar kamid sidoo kale ay bilaabeen Xaflado ay dhiganayaan.\nLabada Xisbi ee Wadani iyo Kulmiye ayaa midkastaba dhankiisa sheegtay inuu guulaystay, Lamana Hubo siday u Aqbali doonaan guul-darada.


Sicir -dhimis weyn oo loogu talagalay keyboard -ka Farshaxanka ee Logitech | Waxaan ka imid mac\nFarshaxanka Logitech Waa kiiboodhka bilaa -waayirka ah oo siiya dadka isticmaala waayo -aragnimo aad u fiican runtii, oo leh koontarool wareeg ah oo la jaanqaadaya hawlaha aan si joogto ah u qabanno oo si weyn u oggolaanaya wax -soo -saar weyn.\nKu iibso kiiboodhkaaga Farshaxanka Logitech qiimo dhimis halkan\nSoydemac waxaan ku raaxaysanay in aan gorfaynno keyboard -kaan waqti ka hor maantana waa mid ka mid ah furayaasha aan sii wadno inaan kula talinno dhammaan isticmaaleyaasha u baahan keyboard kii ujeedo badan lahaa oo leh bilic iyo naqshad cajiib ah oo ka sarraysa runtii wax qabad leh.\nFarshaxanka Logitech, oo aad uga badan kiiboodhka\nKu xakamee garaaca orodka iyo nalka dambe ee caqliga badan\nWicitaanka xulashada hal -abuurka ah wuxuu la jaan qaadayaa arjiga aad isticmaaleyso sidaa darteed isku -duubnaanta ay bixiso runtii waa mid gaar ah. Xakamaynta taabashada-taabashadu waxay kuu oggolaanaysaa inaad dareento horumarkaaga abuurista, si aad u hesho hawl socod aad u hufan oo wax-ku-ool ah.\nQodobka kale ee xiisaha leh ee kiiboodhkan waa iftiiminta caqliga leh ee furayaasha. Iftiinka muhiimka ah ee Farshaxanku wuxuu bilaabmaa isla marka aad gacmahaaga isugu soo dhawaato. Iftiiminta furayaasha gadaal si otomaatig ah ayaa loo hagaajiyaa iyadoo loo eegayo xaaladaha iftiinka jira waxaana dhihi karnaa waan jecelnahay.\nHadda tan Kiiboodhka Logitech ee cajiibka ah ayaa hoos loogu dhigay ku dhawaad 50 euro ka sarraysa qiimaheedii caadiga ahaa markaa waxaan wajahaynaa waqti wanaagsan oo wax lagu iibsado. Runtii dhammaan kuwa haysta ama ku tijaabiyey Mac -kooda waxay ku darayaan inay tahay mid ka mid ah furayaasha ugu fiican dhowr sababood, ma aha inay raqiis tahay laakiin sida ay ku sheegaan kiisaskaan tayada ay na siiso labadaba xagga naqshadeynta iyo shaqooyinku waxay mudan yihiin mid kasta oo ka mid ah lacagta yurub ee aan ku baxay.\nHalkan waxaad ka iibsan kartaa kiiboodhkaaga Logitech Craft qiimo dhimis\nWadada buuxda ee maqaalka: Waxaan ka socdaa mac » Kombiyuutarada Mac » Gargaarka » Sicir -dhimis weyn oo loogu talagalay keyboard -ka Farshaxanka ee Logitech ee cajiibka ah\nQaar ka mid ah wararka dillaacay oo loo xaqiijin karo 14-inji iyo 16-inji MacBook Pros


Author Topic: Things just got interesting (Read 3702 times)\nLoopy looped.JPG (26.65 kB, 523x559 - viewed 356 times.)\nAnswer.jpg (23.6 kB, 391x359 - viewed 346 times.)\nLoopy looped 1.JPG (29.76 kB, 523x559 - viewed 271 times.)\nLoopy looped 1.JPG (29.76 kB, 523x559 - viewed 256 times.)\nTheme © PopularFX | Based on PFX Ideas! | Scripts from iScript4u 2022-01-22, 14:59:58


Khansaa, haweenaydii 40 sanadood u baroordiiqaysay Walaalkeed, Maxaa badalay ..? | Hooyga Barbaarinta Qoyska & Wanaaga Bulshada\nKhansaa, haweenaydii 40 sanadood u baroordiiqaysay Walaalkeed, Maxaa badalay ..?\nPublished: December 7, 2016, 4:55 pm\n(0) Comments TAARIIKHDA ALKHANSAA: AKHRISO\nAl-khansaa, waxay kasoo jeedaa qoys carabta magac iyo sharaf ku dhex lahaa, waxayna ku barbaartay guri lagu majeerto geesinimada iyo deeqsinimadaba. Waxay la noolayd aabaheed, walaaladeed Sakhar iyo Mucaawiya, waxayna labada wiil ahaayeen kuwo naftood hurayaal ah sida ay ku sheegayso gabayada ay tiriso. Al-Khansaa waxa soo doonay nin madax u ahaa qabiilka reer Jushum waa Durayd ibnu Al-samtah, kadibna Al-khansaa way diiday ninkaas guurkiisa ayadoo ka doorbiday wiil ay ilmo adeer yihiin.\nDabadeedna waxay guursatay inaadeerkeed Rawaaxa ibnu Cabdulcuza Al-sulami waxayna u dhashay hal wiil hase ahaatee ninka qaba ayey ku eedaysay inuu ahaa nin ku cayaara xoolaha, ugu danbeyna way kala tageen oo waxay guursatay nin kale oo ay ilmo adeer yihiin Murdaas ibnu Caamir al-sulami, ayadoo u dhashay afar wiil.\nAl-Khansaa waxay ku caanbaxday gabayo suugaaneed oo baroor diiq ahaa oo ay u tiri jirtay labadeedii walaa Sakhar iyo Mucaawiya. Carabtii xilligaa noolayd aqoon badan ayey u lahaayeen haweenaydan Al-Khansaa. Tusaale ahaan markii Dagaalkii Badar uu dhacay waxa la dilay Cutbah, Shaybah iyo Waliid ibnu Cutbah oo sadexdaasba waxay isku qoys yihiin hinda bintu Cutbah, waliid walaalkeed ayuu ahaa, Cutabana aabaheed iyo Shaybah oo adeerkeed ahaa. Dabadeedna Hinda waxay u baroordiiqday musiibada soo gaadhay ayadoo la barbardhigtay dhibta soo gaadhay tii asiibtay Al-khanaa.\nWuxuu sheegay Ibnu Cabdulbarri: Al-khansaa waxa la islaamtay qoomkeedii reer bani Suleym, waxaana la sheegaa inuu Nabigu (s.c.w) ka dalbay inay gabaydo oo uu la cajabay gabaydeedii. Al-khansaa waxay ahayd ruug cadaa soo gaadhay xilligii jaahiliga ee islaamka kahor iyo xilligu islaamku soo ifbaxayba, wayna islaamtay oo ay wanaagsanaatay islaamnimadeedu. \n« Warbixinta Ka HoreysayQisadii Odayga iyo wiilkii Yahuudiga ahaa ee ku islaamay xabad nacnac ah!!\tWarbixinta Xigto »Qiso Yar oo Ina Dareensiineysa Hadii Aan Qayaano Sameyno Welwelkeeda Inan Dhaxleyno..!!\tHADAAD ISTICMAASHO FACEBOOK HALKAAN KU REEB FIKIRKAAGA\tLeave a Reply Cancel reply


Shirweyne Nabadeed oo Kasocda Cabduwaaq (dhegayso) – Radio Daljir\nShirweyne Nabadeed oo Kasocda Cabduwaaq (dhegayso)\nJanaayo 2, 2018 9:22 b 0\nShir Wayne lagu heshiinayo beelaha Caabudwaaq isla markaana ay gar wadeen ka yihiin waxgaradka Deegaanka ayna Maal gelinayso Hay’ada hopel ayaa ka socda Magaalada Caabudwaaq.\nShirka waxaa ujeedkiisu yahay in looga gudbo dhacdooyinka Qabiil ee joogtada ka noqday magaaladaas.\nHadaba waxaa jira dad saluugsan Habka Hay’adda hopel ay u marayso qabashada shirkaan waxaana dadka saluugsan kamid ah Cali Cumar oo ah gudoomiyaha Urur nabadeed fadhiigiisuna yahay Caabudwaaq Iyo Cadaado.\nIsagoo Caabudwaaq joogo ayuu Daljir uga Waramay shirka iyo waxa ay ku saluugeen.\nGuddoomiyaha Guddiga Madaxa banaan ee dooraashoyinka DFS oo Gaaray Jowhar (dhegayso)


9-Me-BC (2521-07-5) -Waa shirkad-soo-saaraha wax soo saaraha\nBudada 9-Methyl-β-carboline (9-Me-BC) waa kiimiko cilmi-baaris ah, oo ah nooca loo yaqaan 'heterocyclic amine'. Sidoo kale loo yaqaan '9-Me-BC', kiimikada waxaa laga yaabaa inay isku dubbarideyso iyadoo la fulinayo ficil-celinta 'Eschweiler - Clarke' ee ku-taal-ka-qabsiga ee beta-carboline. Waqtigaan la joogo, 9-methyl-β-carboline waxaa loo arkaa mid ka mid ah kuwa ugu fiican fasalka-Nootropics, loogu talagalay in lagu gaarsiiyo saameynta wanaagsan ee dheer ee nidaamka dopamine-ka maskaxda. Daraasadihii ugu dambeeyay waxay muujinayaan in budada 9-me-bc ay ku yeelan karto saameyn kiciya maskaxda taasoo laga yaabo inay ka hortagto pathogenesis ee cudurka Parkinson. Kiimikada ayaa waliba laga yaabaa inay gacan ka gaysato kobcinta neuron-ka iyo kobaca neurite, taasoo ka dhigaysa daaweyn rajo leh oo loo isticmaali karo wax ka qabashada ciladaha maskaxda ee xumaanaya. Daraasado kale ayaa sidoo kale muujinaya in 9-me-bc ay sidoo kale maskaxda ka ilaalin karto waxyeelada sunta sidoo kale. Waxa runtii kallifaya 9-methyl-β-carboline kala fog waa dhismayaasha adag ee dopaminergic. Astaamahani waxay si weyn u horumarin karaan dhinacyada kala duwan ee shaqada garashada maskaxda.\n9-Me-BC budada (2521-07-5) fiidiyow\n9-Me-BC budada (2521-07-5) Xogta Saldhigga\nmagaca 9-Me-BC / 9-methyl-9H-pyrido [3,4-b] budada indole\nMagaca kiimikada 9-Methyl-9H-pyrido [3,4-b] indole\nIsku mid ahaanshaha Synonyms9-me-bc;9-Methyl-9H-β-carboline;9-Methyl-9H-beta-carboline;9-methyl-9H-pyrido[3,4-b]indole;9-Me-BC/9-methyl-9H-pyrido[3,4-b]indole;9-Methyl-9H-pyrido[3,4-b]indole\nFormula kelli C12H10N2\nMiisaanka kelli 182.226 g / mol\nDhibicda Biyaha 105.0 - 109.0 ° C\nMuhiimadda InChI MABOIYXDALNSES-UHFFFAOYSA-N\nCodsiga 9-Methyl-9H-pyrido [3,4-b] indole (cas # 2521-07-5) waa kiimiko cilmi baaris waxtar leh.\nWaa maxay 9-Methyl-β-Carboline (9-Me-BC)?\nSidii horeyba loogu cadeeyay, 9-Methyl-β-carboline waa kiimiko cilmi baaris oo muujisay inbadan oo guryaha Nootropic ah. Kiimikada waxaa lagu dhex abuuri karaa shaybaarka iyadoo la adeegsanayo falcelinta Eschweiler - Clarke.\nTani waa asal ahaan fal-celin kiimikaad halkaas oo amine asaasi ah lagu methy iyadoo la adeegsanayo xaddi badan oo ah acid formic iyo formdehyde. Marka loo eego qoraallada 9-me-bc ee dib u eegista lagu sameeyay, kiimikadu waa qayb ka mid ah qoyska beta-carboline waxaana loo muujiyey inay leeyihiin awood badan oo dopaminergic ah oo ku jirta daraasadaha kala duwan ee vitro.\nDaraasadaha qaarkood ee jiirka, 9-Methyl-β-carboline Waxaa sidoo kale loo muujiyey inuu sare u qaado heerarka sare ee cudurka loo yaqaan 'hippocampal dopamine'. Tani waxay u horseeday inay sii wanaajiso waxqabadka barashada xuruufta by jiirka imtixaanka ee tijaabada galmada. Runtii tani waa sababta ugu weyn ee loo arko 9-Methyl-carbo-ካርline in loo arko inay tahay Nootropic wax ku ool ah.\nLaakiin intaas oo keliya ma aha. Daraasadaha qaarkood waxay sidoo kale muujiyeen in 9-Methyl-β-carboline ay kicin karto dib u soo celinta tamarta 'tyrosine hydroxylase' oo muujineysa neurons-ka kaas oo laga yaabo inuu gacan ka geysan karo kahortaga cudurka 'pathogenesis' ee ciladaha maskaxda sida Parkinson.\nSidee buu u shaqeeyaa 9-Methyl-β-Carboline?\nMaaddaama 9-Methyl-β-carboline ay tahay kiimiko tijaabo ah, waxaa jira macluumaad aad u yar oo halkaas ka jira oo ku saabsan sida ay u shaqeyso. Waxa kaliya ee aan ognahay waa xaqiiqada ah in badeecadu ay leedahay guryo Nootropic ah iyo xoogaa xoog leh oo xoogsaar u leh dhiirrigelinta dopaminergic. Laakiin habka ficil ee kiimikada loo yaqaan wali ma cadda. Waxaa kale oo muhiim ah in la ogaado in aysan jirin daraasado bini-aadam ah oo dhab ah oo ku saabsan saameynta 9-Methyl-β-carboline.\nIllaa iyo hadda, baarayaashu waxay sameeyeen daraasado vitro. Kuwani aasaas ahaan waa tijaabooyin tijaabo ah oo lagu sameeyo moleekulada noolaha ee jidhka ka baxsan. Waxaan sidoo kale aragnay daraasado jireed iyo sidoo kale waxaan eegney sida 9-Methyl-carbo-carboline u saameeyso shaqada maskaxda. Ilaa iyo hadda daraasadahaani waxay muujinayaan ballanqaad badan. Daraasadaha jiirka, gaar ahaan, cilmi-baaristu waxay muujineysaa in soo-saarista 9-Methyl-β-carboline ay kicin karto heerarka dopamine-ka ee kor u kaca ee loo yaqaan 'hippocampus', taa oo horseed u ah hagaajinta barashada iyo xusuusta ka dhex jirta jiirka ka qeybqaadanaya daraasadda.\nRajada hadda waa inaan bilowno inaan aragno daraasadaha ku saleysan aadanaha mustaqbalka dhow. Laakiin illaa markaa, way adagtahay in si buuxda loo fahmo farsamooyinka shaqada ee 9-Methyl-β-carboline iyo nooca saamaynta ay ku yeelan karto maskaxda.\n9-Methyl-β-Carboline (9-Me-BC) Faa'iidooyinka / Saamaynta\n9-Methyl-β-carboline waxaa ku yimaada faa iidooyin badan. Waxa jira suurtagal in kiimikada loo adeegsan karo xal ka hortag ah oo ku saabsan ciladaha maskaxda ee xumaanaya laakiin daraasad ku saabsan taas ayaa wali socota.\nSi kastaba ha noqotee, halkan waxaa ku yaal qaar ka mid ah saamaynta iyo faa'iidooyinka 9-me-bc caan ah:\nDaraasadaha qaarkood waxay muujinayaan in 9-Methyl-β-carboline laga yaabo inay kiciso wax soo saarka dopamine ee hippocampus. Tani waxay keeni kartaa wanaajiyay barashada iyo kartida garashada. Tijaabooyinka caafimaad ee jiirarka ayaa muujiyey in maaddooyinka imtixaanku ay awood u yeesheen inay diiwaangeliyaan horumar aad u weyn xagga barashada meelaynta ka dib markii lagu daweeyey 9-Methyl-β-carboline.\nWaxa kale oo jira daraasado muujinaya muujinta horudhaca 9-Methyl-β-carboline waxay kordhin kartaa heerka neurotrophins lagu soo saaro maskaxda. Heerarka kordhay ee neurotrophins ayaa la ogaaday kor u qaado xusuusta guud iyo barashada inta badan bukaanada.\nWaxaan sidoo kale aragnay qaar ka mid ah daraasadaha 'vitro' oo soo jeedinaya in 9-Methyl-β-carboline laga yaabo dhab ahaan loo istcimaali karo ka-hortagga cudurada ku dhaca cudurka Parkinson. Laakiin sida ay tani u shaqeyso ayaan weli caddeyn. Waxaa kale oo jirta in 9-Methyl-β-carboline sidoo kale loo adeegsan karo daawo kahortag suurtagal ah mustaqbalka wax ka qabashada arrimaha maskaxda ee xumaanaya. Tani waa sababta oo ah kiimikadu waxay leedahay sifooyin qaarkood oo yareyn kara sunta lipopolysaccharide ee maskaxda ku jirta.\n9-Methyl-β-carboline ayaa sidoo kale kicin kara wax soo saarka ATP ama Adenosine Triphosphate ee maskaxda. Tani waxay keeni kartaa hawlaha garashada ee ka weyn bukaanka.\n9-Methyl-β-Carboline (9-Me-BC) Qiyaasta\nMaaddaama aysan jirin daraasado bini-aadamnimo illaa iyo hadda isticmaalka 9-Methyl-β-carboline, hoos u dhigidda qiyaasta saxda ah ma ahan wax fudud. Si kastaba ha noqotee, soosaarayaasha sheygan ayaa ku talinaya qiyaasta 15mg maalin kasta dadka waaweyn.\nTani waxay u tarjumaysaa hal kabasho maalintii, oo ay tahay in la qaado subaxa hore. 9-Methyl-β-ካርline waxaa afka laga siiyaa. Haddii aad durba ku jirtid dawooyin kale, kala tasho dhaqtarkaaga kahor intaadan isticmaalin daawada. Si kastaba ha noqotee, macluumaadka ku saabsan 9-me-bc badh-nolosha ma ahan mid cad.\n9-Methyl-β-Carboline (9-Me-BC) Saamaynta Dhinacyada\nIn yar ayaa laga ogyahay dhibaatooyinka suurtagalka ah ee ka imaan kara 9-Methyl-β-carboline. Si kastaba ha noqotee, tan waxaa loo tixgeliyaa inay tahay daawo aamin ah oo aamin ah oo la istcimaalo ilaa intaad kujirto qiyaasta daawada. Hal shay oo maskaxda lagu hayo in kastoo ay tahay suurtagalnimada dopamine neurotoxicity.\nSidaad ogtahay, 9-Methyl-β-carboline waxay kicineysaa soo saarida heerar sare ee dopamine maskaxda. Haddii heerarkan ay aad u sarreeyaan, waxaa jirta halis ay saameyn ku yeelan karaan howlaha mitochondrial. Laakiin tani waa wax aad dhif u ah waana inaysanna dhibaato ku noqon dadka isticmaala qiyaasta saxda ah.\n9-Methyl-β-Carboline (9-Me-BC) Soo iibso budada\n9-me-bc nootropic waxaa loo iibsan karaa sida budo onlayn ah. Waxaa jira dhowr iibiyeyaal ah oo maalmahan wata alaabada laakiin dhammaantood ma aha kuwo ku dhawaad sidii la isku halleyn karo oo aad jeclaan lahayd inay noqdaan. Had iyo goor way fiican tahay in taxaddar dheeraad ah la sameeyo oo keliya si loo hubiyo inaad ka iibsaneyso ilaha saxda ah. Hal shay oo aad sameyn karto ayaa ah inaad hubiso inaad ka iibsaneyso iibiyayaal khibrad u leh tan.\nFiiri dib u eegista sidoo kale, iibiyaasha taariikh u leh soo gudbinta tayada macaamiisha aad u wanaagsan ayaa si weyn lagula talinayaa. Sidoo kale ha iloobin in jaban ay qaali noqon karto. In kasta oo Methyl-carbo-carboline aysan ahayn wax qaali ah, waxaad weli u baahan tahay inaad kubixiso qadar macquul ah si aad u hesho. Laakiin way u qalantaa.\n9-Me-BC budada (2521-07-5) Tixraac\nPolanski, W; Enzensperger, C; Reichmann, H; Gille, G (2010). "Waxyaabaha gaarka ah ee 9-methyl-beta-carboline: kicinta, ilaalinta iyo dib u soo nooleynta dareemayaasha dopaminergic oo ay weheliso saameyn kahortagga bararka". J Neurochem. 113 (6): 1659– doi: 10.1111 / j.1471-4159.2010.06725.x. PMID 20374418.\nHamann, J; Wernicke, C; Lehmann, J; Reichmann, H; Rommelspacher, H; Gille, G (2008). "9-Methyl-beta-carboline up-wuxuu xakameynayaa muuqaalka kala-duwanaanta dopaminergic neurones ee dhaqanka aasaasiga ah ee mesencephalic". Neurochem. Int. 52 (4-5): 688– doi: 10.1016 / j.neuint.2007.08.018. PMID 17913302.\nHerraiz, T; Guillén, H (2011). "Ka hortagga bioactivation ee neurotoxin MPTP ee antioxidants, wakiilada redox iyo monoamine oxidase inhibitors". Chem Cuntada. Toxicol. 49 (8): 1773– doi: 10.1016 / j.fct.2011.04.026. hdl: 10261/63126. PMID 21554916.


Xaflada Daahfurka Qaamuuska Doorashooyinka iyo stratijiyada 5ta sano ee GMDQ – GMDQ\nXaflada Daahfurka Qaamuuska Doorashooyinka iyo stratijiyada 5ta sano ee GMDQ\nXaflad si weyn loo soo agaasimay ayaa GMDQ ku qabteen magaalada Muqdisho. 11kii December 2017. Xafladaas ayaa ujeedkeedu ahaa soo bandhigida qaamuuska ereybixinta dooroshooyinka iyo daahfurka qorshaha istiraajiyada 5 sano ee GMDQ. Xafladdan ayaa waxaa kasoo qayb galeay qaybaha kala duwan ee bulshada, madaxda DFS, siyaasiyiin, xildhibaano, beesha caalamka qaybaheeda daneeya arimaha doorashooyinka, ururrada bulshada, xisbiyada KMG ee siyaasadda, dhalinyarada iyo saxaafada.\nQaamuuska ereybixinta ee GMDQ waxaa diyaarintiisa ka qayb qaatay khabiirro Soomaaliyeed oo kala ah Axmed Cali Farax (Idaajaa), C/fataax Cabdulaahi Gacma-Dheere iyo Yuusuf Garaad.\nKhubarada ka qayb qaatay diyaarinta qaamuska ayaa si kooban uga hadlay heerarkii kala duwanaa ee uu soo maray iyo faaidada uu u leeyahay bulshada Soomaliyeed khaasatan doorashooyinka 2020kainay dalka ka dhacaan.\nGudoomiyaha Gobolka Banaadir Taabit Cabdi ayaa sheegay inuu aad ku faraxsanyahay ka qaybgalkiisa xafladda daahfurka qaamuuska ayaa wuxuuna ku boorriyay Guddiga inay ka galaan taariikhda Soomaliya baal dahab ah oo ay ka dhabeeyaan qabashada doorashooyin ka qof iyo cod ee aan horey uga suurtoobin dalka inay ka dhacdo. Wuxuu carrabka ku dhuftay in raja wayn uu ku qabo in la gaarayo doorasho qof iyo cod ah maadaama guddiga uu ku socdo dardar uuna u shaqaynayo si hagar la’aan ah.\nSidoo kale Ku xigeenka Xoghayaha guud ee qaramada midooway u qaabilsan Somalia Mr. Raisedon Zenenga ayaa u mahadceliyay, kuna ammaanay GMDQ dadaalkooda dheeriga ee ay ku hiigsanaayaan inay ka dhacdo doorasho qof iyo cod dalka. Wuxuuna ku daray hadalkiisa soo bandhigidda qaamuuskan iyo istiraatijiyada 5sano inay dhiiragalinayso dhamaan daneeyayaasha doorashooyinka iyo ummada Somaliyeed meelkasta oo ay joogaan.\nMudane Xuseen Cabdi Aadam, xubin ka tirsan GMDQ ahna madaxa u qeybsan wada-xiriirka dadweynaha ayaa ka hadlay qaamuska wajiyada uu soo maray bilawgiisa ilaa iyo hada wuxuuna sheegay in si joogta ah loo sii horumarindoono qaamuuskan oo halkan aan looga harayn. Sidoo kale qaamuuskan inuu horseedi doono hodontinimo luqadeed iyo inuu qayb wayn ka qaadan doono hor u socodka iyo fahamka doorashooyinka.\nXildhibaanad Fowziya oo u hadlaysay xisbiyada KMG ee siyaasadda ayaa waxay sheegtay inay ku faraxsantahay tallaabooyinka guusha leh ee GMDQ u sii qaadayaan dhinaca doorashooyinka sida qaamuuskan iyo istiraatiijiyada 5 sano ee maanta horyaal.\nJamal Xassan, waziirka wazaarada qorshaynta ayaa sidoo kale sheegay in uu ku faraxsan yahay is waafaqsanaanta horumarka iyo istiraatiijiyada GMDQ iyo inay wadaagi doonaan shaqooyin dowr ah oo ay ka mid tahay tirakoobka bulshada, si loo helo codbixiyaasha tiradooda saxda ah loona diiwaan galiyo.\nXalima Ismaciil ayaa waxay u mahad celisay dhamaan kasoo qayb galayaasha xaflada iyo sida ay usoo ajiibeen cusuumada uu GMDQ u fidiyay, waxayna u balanqaadday umada Soomaliyeed in guddiga sii laba laabi doono dadaallada uu ugu jiro inay suurta gasho doorashada qof iyo codka ee ka hirgasha dalkeenna sannadka 2020ka.


Sawirro: Doorashada Somalia oo si rasmi ah loo guda galay - Caasimada Online\nHome Warar Sawirro: Doorashada Somalia oo si rasmi ah loo guda galay\nSawirro: Doorashada Somalia oo si rasmi ah loo guda galay\nMuqdisho (Caasimada Online) – Ra’iisul Wasaaraha Xukuumadda xil-gaarsiinta Maxamed Xuseen Rooble ayaa maanta tababar u furay Guddiyada Doorashooyinka Dalka heer federal iyo heer dawlad goboleed, xilli si rasmi ah loo guda galay doorashada.\nTababarka uu maanta Ra’iisul Wasaare Rooble u furay guddiyada kala duwan ee doorashooyinka Soomaaliya ayaa socon doono muddo 4 maalin ah, sida uu qabo heshiiskii ay kala saxiixdeyn dowladda iyo maamul goboleedyada.\nRooble oo la hadlayey xubnaha guddiyada ayaa kula dardaarmay in ay si daahfuran oo caddaalad ah u maamulaan howsha doorashooyinka ee loo xil saaaray.\nGuddiyada doorashooyinka ee heer federal iyo heer dawlad goboleed ayaa muhiim u ah hannaanka doorashooyinka dalka, waxaana la filayaa in dhawaan ay si toos ah u guda galaan howlahooda.\nSida ku cad heshiiska doorashooyinka oo ay gaareen Ra’iisul Wasaare Rooble iyo madaxda Dowlad-goboleedyada dalka, Guddiyad doorashooyinka ayaa tababaro qaadanaya mudada u dhexaysa 30 June-05 Juley 2021.\nJadwalka doorashada ayaa shalay loogaga dhawaaqay shirkii Madasha Qaran iyadoo la shaaciyay in doorashada Madaxweynaha ay dhici doonto 10-ka Oktoobar 2021.


02/16/2011 Hits: 1414 Download View Details Burao Infosheethot!\n02/16/2011 Hits: 1377 Download View Details Kalkayo Infosheethot!\n02/16/2011 Hits: 1343 Download View Details Las Anood Infosheetshot!\n02/16/2011 Hits: 1290 Download View Details Laascaanood : Gundhigga Warbixinta Bedbaadada iyo Nabadgelyada ee Degmada Laascaanoodhot!\n09/15/2012 Hits: 440 Degmada Laas Caanood waxay ku taallaa xudunta gobolka Sool ee ku muransan yihiin Somaliland iyo Puntland. Waxa qaaliban deggan abtirsiimooyinka kaladuuwan ee qabiilka Dhulbahante (Darod).Illaa aakhirkii qarnigii 19aad, goobtu waxay ahayd bilowgii halgankii gumeysi-diidka ee loo yaqaanay dhiidhigii Daraawiishta. Sannadihii 1970yadii iyo 1980yadii, siyaasadii kalaqeybi-oo-xukun ee SiyadBarre baa dib-u-soonoolaysay xiisadii qabiilka gudihiisa iyo dibediisa. 1991kii, gobolku wuxu kudarsamay dawladii cusbayd ee Somaliland, laakiin Puntland lawareegtay maareynta min 2002dii illaa 2007dii. Ammaanka siixumaanayey wuxu horseeday taageeradoo baydha markale, iyo Somaliland oo hanatay xukunka meesha 2007dii. 2009kii, waxa lasameeyey jabhada Sool, Sanaag iyo Cayn, oo loo soo gaabiyo (SSC).\tDownload Details « Start Prev 1 2 Next End »\tPage 1 of 2\tNews Flash


Akhriso: Amarka uu Wasiirka Duulista XF dul dhigay Shirkadaha Duulimadka ee Garoonka Muqdisho - Caasimada Online\nHome Warar Akhriso: Amarka uu Wasiirka Duulista XF dul dhigay Shirkadaha Duulimadka ee Garoonka...\nAkhriso: Amarka uu Wasiirka Duulista XF dul dhigay Shirkadaha Duulimadka ee Garoonka Muqdisho\nMuqdisho (Caasimada Online)-Shir uu xarunta Hey’adda Duulista iyo Saadaasha Hawada ee Soomaaliya kula qaatay Wasiirka Gaadiidka iyo Duulista Hawada ee Soomaaliya, Madaxda Shirkadaha Diyaaradaha ayuu ugu gudbiyay amaro oo ay ay Wasaaradu uga jawaabayso cabashooyinka dadweynaha Soomaaliyeed ee raaca diyaaradaha dalka ka howlgala.\nMaxamed Cabdulaahi Salaad (Oomaar) Wasiirka Gaadiidka iyo Duulista Hawada ee Soomaaliya oo qodobayeey Go’aanada ka soo baxay Wasaaradda ayaa sheegay inaanay aqbaleyn in lagu tunto xaquuqda Rakaabka.\n“Si aan uga jawaabno cabashooyinka ka imaanaya dadweynaha Soomaaliyeed ee isticmaala diyaaradaha duulimaadka ka sameeya gudaha dalka iyo dibadiisa una ilaalino xaquuqdooda waxaan soo saarnay amaradan”\n1-Rakaabka Diyaaradaha waddanka gudihiisa ama dibadiisa aadayo Garoonka waa inay soo galaan saddax saac ka hor inta aanay diyaarada kicin.\n2-Rakaabka lama soo galin karo garoonka mudda ka badan saddex saacadood inta aanay diyaarada kicin .\n3-Diyaarad rakaabkii sugayay oo garoonka joogo lagama kireyn karo qolo kale, iyada oo laga tagayo rakaabkii diyaarada oo ku sugan gudaha garoonka.\n4-Dhammaan diyaaradaha waxaa la faraya inay soo gudbiyaan jadwalkooda duulimaadyada ee billa ah.


KENYA oo ciidamadii ugu badnaa soo dhoobtay xadka Somalia + Sababta | dalkaan.com-Wararka ugu danbeeyay ee soomaaliya\nHome Warkii KENYA oo ciidamadii ugu badnaa soo dhoobtay xadka Somalia + Sababta\nKENYA oo ciidamadii ugu badnaa soo dhoobtay xadka Somalia + Sababta\nNairobi (Dalkaan.com) – Wararka laga helayo deegaanada ku yaalla xadka Soomaaliya ayaa sheegaya in saacadihii ugu dambeeyey ay Kenya soo dhoobtay ciidamo dheeraad ah oo sugaya amniga, inta lagu jiro maalmaha dhammaadka sanadkan 2021-ka.\nHorudhac: Barcelona Vs Real Madrid ee Semi-finalka Spanish Super Cup, Wararka...\nBarcelona iyo Real Madrid ayaa caawa foodda isku dari doona garoonka King Fahd Stadium ee waddanka Sucuudi Carabiya. Waxay ku dagaallayaam semi-finalka Spanish...\nLiverpool oo isku diyaarineysa inay 38 milyan ginni kula soo wareegto...\nDEG DEG: Guddoomiyihii iyo ku-xigeenka guddiga doorashada Puntland oo is-casilay +...


Liverpool Oo Cashar U Dhigtay Leicester City, Diogo Jota Oo La Celin La’ Yahay & Klopp Oo Aan Tabin Todoba Xiddig Ee Ka Dhaawacan – Laacibnet.net\nLiverpool Oo Cashar U Dhigtay Leicester City, Diogo Jota Oo La Celin La’ Yahay & Klopp Oo Aan Tabin Todoba Xiddig Ee Ka Dhaawacan\nNovember 23, 2020 Balaleti\nLiverpool ayaa soo bandhigtay mid ka mid ah qaab ciyaareedyadeedii ugu fiicnaa xilli ciyaareedkan iyagoo 3-0 ku xaaqay kooxda Leicester City xilli todoba xiddig oo waa weyn ay dhaawacyo iyo Korona Fayras kaga maqan yihiin.\nReds ayaa guusha uga mahadcelineysa gool uu iska dhaliyay daaficii hore ee Man United Jonny Evans iyo kubad madax aheyd oo uu dhaliyay xiddiga la celin la’ yahay Diogo Jota halka Roberto Firmini oo gool seddexaad ku soo qatimay iyadoo Liverpool ay birta garaacday seddex jeer.\nNatiijadaan ayaa ka dhigan in Liverpool ay soo gashay kaalinta labaad iyagoo ku dhibco ah kooxda hogaanka heysa ee Tottenham oo ay wadagaan 20 dhibcood iyadoo Spurs ay farqiga goolasha ku horeyso.\nRikoodhka kulamada Premier League ee aan Liverpool looga badinin garoonkooda Anfield ayaa haatan sii maraya 64 kulan.\nTababaraha Liverpool ayaa lagu qasbay inuu bedel u raadiyo todoba xiddig oo dhaawac uga maqan shaxdiisa isagoo ku soo bilaabay James Milner oo buuxiyay booska Alexander-Arnold halka Matip iyo Fabinho ay buuxiyeen boosaska ay ka dhaawacan yihiin Joe Gomez iyo Virgl van Dijk halka Kieta iyo Jones ay buuxiyeen boosaska ay ka dhaawacan yihiin Henderson iyo Thiago Alcantara halka Jota uu buuxiyay booska Mohamed Salah oo Korona Fayras uu ku dhacay.\nXiddigaha uu aaminay Klopp ayaana noqday kuwa u abaalguday tababaraha iyagoo qaab ciyaareed aad loola dhacay ku soo bandhigay garoonka Anfield.\nSaxiixii xagaagan ee Liverpool Diogo Jota ayaa wacdarro dhigay isagoo bilowgii ciyaarta ku qasbay goolhayaha Leicester inuu badbaadin fantastik ah sameeyo si ka mid ah da’ yarka Jones ka hor inta aysan Liverpool hogaanka ciyaarta kula wareegin kubad koorno aheyd oo uu iska dhaliyay Jonny Evans.\nSeddex daqiiqo markii ay ka harsaneyd qeybtii hore ee ciyaarta ayay Liverpool sii dheereysatay hogaankeeda markii uu kubad uu soo qaaday Robertson uu madax ku dhaliyay Diogo Jota.\nJota ayaa noqday xiddigii ugu horeeyay ee shabaqa soo taabta afar kulan oo isku xigta uu ku ciyaaray garoonka Anfield horyaalka Premier League.\nGoolka Jota ayaa sidoo kale yimid 30 baas oo xiriir ah oo ay Liverpool sameysay, waana baasaskii ugu badnaa ee ay Liverpool sameyso horyaalka Premier League ee gool isku bedela tan iyo xilli ciyaareedkii 2006-07.\nWaxaa lagu kala nastay 2-0 oo ay hogaanka ku heysay kooxda difaacaneysa horyaalka ee Liverpool.\nLiverpool ayaa wacdaraheeda sii wadatay qeybtii labaad ee ciyaarta iyagoo helay labo fursadood oo isku xigta oo gool loo fishay, marka hore kubad halis aheyd oo ka timid Jota ayaa waxaa badbaadiyay goolhaye Schmeichel ka hor inta aysan kubada u soo laabanin xiddiga reer Portugal kaasoo karoos u dhigay Firmino laakiin waxaa uga hormaray Evans oo madaxeeyay kuna dhawaaday inuu gool labaad iska dhaliyo iyadoo kubada ay ku dhacday birta\nLiverpool ayaa daqiqiadii 77aad labo jeer oo isku xigta birta garaacay, Marka hore Firmino oo kubad ka helay Jota ayaa kubad hoos birta ku garaacay, isaga ayay ku soo laabatay wuxuuna damcay inuu kubada shabaqa ku taabto laakiin waxaa darbo ku soo bixiyay Albrighton iyadoo kubada uu helay Saido Mane oo isna markii darbo goolka la beegtay waxay kubada ku dhacday ciyaaryahan kale ka hor inta aysan birta ku dhicin islamarkaana u soo laabanin goolhaye Schmeichel.\nDaqiiqadii 83aad Mane oo ka soo xarooday garabka midig ayaa kubad gantaal ah oo halis aheyd goolka ku tuuray, waxaa soo bixiyay goolhaye Schmeichel iyadoo Firmino uu lugta la waayay kubadii ku celiska u baahneyd.\nLiverpool ayaa goolka seddexaad heshay daqiiqadii 86aad markii uu Roberto Firmino madax ku dhaliyay kubad koorno aheyd oo uu soo qaaday James Milner.\nWaxay ciyaarta ku soo dhamaatay 3-0 oo ay Liverpool ku garaacday Leicester City.\nMohamed ali xasan says:\nWalhaya qolyahin laacib waad iska hadashaan fekerkiina ayaa hadashaan mee farmino ka sheekeya qof gool dhaliyey arin maahe laacib khadka dhrxe taganaa cawa farmino maad nooga shekeysaan.


Nuxurka Wasiiro Shir Ka Yeeshay Isku Socodka Somaliland Iyo Somaliya iyo Natiijada Ka Soo Baxday. |\nNuxurka Wasiiro Shir Ka Yeeshay Isku Socodka Somaliland Iyo Somaliya iyo Natiijada Ka Soo Baxday.\nGuddi uu dhawaan Madaxweyne Axmed Maxamed Maxamud (Siilanyo) u Magcaabay, isu socodka labada Wadan ee Somaliya iyo Somaliland, ayaa maanta kulankoodii u horeeyay ka dhacay, Xafiiska Wasiirka Wasaarada Duulista Hawada iyo Gaadiidka Cirka, Cismaan C/laahi Saxardiid (Cadaani).\nShirkan oo ay ka soo qayab galeen Wasiirada Wasaaradaha, ArimahaGudaha, Dib u Dajinta, Qaar ka mid ah Masuuliyiinta Shirikadaha Diyaaradaha, iyo Arimaha Dibada, Shirka oo uu gudoominaayey Wasiirka Wasaaradda Arimaha Dibada Dr: Sacad Cali Shire, ayaa waxaa ka maqnaa Wasiirada Maaliyada, iyo Caafimaadka oo iyagu ka mid haa Gudiga, labadan Wasiir ayaa kulankaa uga baaqsaday hawlo shaqo oo Qaranka u hayeen, markii uu dhamaaday Shirkaasi ayaa waxaa ka war bixiyey, Wasiirka Duulista Hawada oo yidhi:-\n“Waxaanu shir kulahayan maanta Wasaaradda Duulista iyo hawda, hadii aanu nahay Gudi uu dhawaan u Magcaabay , Madaxweynuhu isu socdaka Labada wadan ee Somaliya iyo Somaliland, shirkan oo uu gudoominayey Wasiirka Wasaaradda Arimaha Dibada Dr: Sacad Cali Shire, Wasiirkii Wasaaradda Dib u Dajinta Cali Siciid Raygal, Wasiirkii Wasaaradda Arimaha Gudaha Cali Maxamed Waran Cade, uu joogo Wasiirka Caafimaadka Dr: Saleeban Xagla toosiye, iyo Wasiirka Maaliyada Samsam Cabdi Aadan oo ka mid ah gudigan ayaanay u suuro galin maanta in ay noo yimaadaan.”\n” waxaanu ka wada hadalay sidii isu socodku u wanaagsanaan lahaa, haday Ganacsi tahay iyo haday socdaalada tahayba, Amaanka iyo Nabadgalyadana loo sugi lahaa, arintaa qodobo ayaanu ka soo gaadhnay, qodobadaasna waxaanu u gudbin doonaa, Madaxweynaha J/S/L Mudane Axmed Maxamed Maxamud (Siilanyo). Shirkan Gudigii uu Magcaabay Madaxweynuhu si fiican ayuu ku dhamaaday, Wasiirka Gudoominayey iyo Wasiirada kaleba aad ayaan ugu mahad naqayaa, in laga hadlo isu socodka labada Wadan, waxaa keenay Nabadgalyada iyo duruufaha jira, waxaanu jecelahay in ay labadaas Dal noqdaan laba Dal oo kala madaxbanaan, oo isu socodkoodu fiican yahay, umadahooduna ay yihiin laba Shacab oo walaalo ah, Nabadgalyaduna ay noqoto mid la adkeeyo, oo aynu ahaano Somaliland iyo Somaliya xidhiidhkaasina sidaa uu ku koro.”


BBC Somali - Warar - Qarax lala beegsaday ciidan Itoobiyaan ah\nQarax lala beegsaday ciidan Itoobiyaan ah\nMarkii u dambaysay ee la cusboonaysiiyay: 1 Febraayo, 2012, 15:38 GMT 18:38 SGA\nCiidan Itoobiyaan ah ayaa qarax lagula beegsaday Beled Weyne\nMagaalada Beledweyne ee gobolka Hiiraan ee dalka Somalia, kolonyo ciidamo Ethiopian ah oo dhex marayay magaalada ayaa waxaa lala beegsadey qarax miino.\nQaraxan ayaa ahaa miino meelaha fog laga hago oo ciidamadan lala beegsadey xilli ay marayeen nawaaxiga buundada koowaad ee magaalada.\nWararku waxay sheegayaan in qaraxa kadib ay ciidamada Ethiopia rasaas fureen, halkaasina ay ka dhacdey dhimashada ilaa dhowr qof oo rayid ah.\nXarakada Al-Shabab ayaa sheegtey inay fulisey weerarkaasi, isla markaana ay dishey lix askari oo ka tirsan ciidamada Ethiopia.\nCiidamada Itoobiya ayaa dabayaqadii bishii hore ee December qabsaday magaalada Beled Weyne, qof rayid oo diiday in magaciisa la sheegana waxaa uu BBC u sheegay in xilliyada subaxdii iyo galabti wadada weyn ee magaalada isku xirta la xiro. Wadadaasi ayaa ay xilliyadaasi adeegsadaan ciidanka Itobiyaanka oo waxyaabaha aas aasiga ka soo qaata magaalada.


DEG DEG: :Xagla toosiye oo Muqdisho iska dhiibey Midnimadana taageeray – Marqaan News\nDaawo:- Siyaasi kasoo jeeda Puntland oo suaalo adag ka keenay xaqiraadda uu Kheyre kusameeyay Askarta Gadoodsan 14 hours ago\nDeg-deg:- MD Xaaf oo xabsiga dhigay laba kamid ah wariyaasha Dhuusamareeb iyo sabab cajiib ah oo loo cuskaday. 15 hours ago\nSidee maanta loogu tukaday salaadii Jimcaha Masaajida New Zealand “Khudbad iyo Baroordiiq heer sare ah”. 15 hours ago\nShil naxdin leh oo ay ku la’deen ciyaal Iskuul oo ka dhacay Duleedka Boosaaso “Maydad iyo dhaawac”. 17 hours ago\nDaawo Muuqaal Naxdin leh:- Shan Masaajid oo kuyaal London oo la weeraray iyo Cabsida yurub oo Korodhay. 21 hours ago\nHome 2018 July Somaliland, Wararka Maanta DEG DEG: :Xagla toosiye oo Muqdisho iska dhiibey Midnimadana taageeray\nDEG DEG: :Xagla toosiye oo Muqdisho iska dhiibey Midnimadana taageeray\nJuly 19, 2018 | by\tmarqaan | 9\nWasiirkii hore ee Caafimaadka Somaliland Dr. Saleeban Essa Ahmed “Xaglatoosiye ayaa sheegay mardhow in lala wada kulmi doono madaxweynaha Dowladda Federaalka Soomaaliya Mudane Maxamed C/llaahi Farmaajo loona kala dheereyn doono.\nWuxuuna Dr. Saleeban Essa Ahmed “Xaglatoosiye uu taageeray midnimada Somaaliya,waxaana muuqata in xoogaa siyaasiyiinta Somaliland sidii hore ka soo dabcayaan.\nFeysal Cali Waraabe,Guddoomiyaha Xisbiga Mucaaradka ah ee Somaliland ayaa magaalada Brussels kula kulmay madaxweynaha Soomaaliya,isagoona sheegay in wax badan oo quseeya arrimaha Soomaaliya ka wada hadleen.\nFiled in: Somaliland, Wararka Maanta\n9 thoughts on “DEG DEG: :Xagla toosiye oo Muqdisho iska dhiibey Midnimadana taageeray”\nDab La Ridey July 19, 2018 at 11:10 am · Edit\nAnigu Waxaan Ku Talin Lahaa in Wixi Horgale ka ahaa SNM group in Xabad Lagu Toogto ileyn waa qof danayste ah oo jeebkiisa ilaalinaya oo eegaya Meesha ay maslaxad ugu Jirto oo aan dan iyo muraad ka lahayn ummadda somaliyeed ,waana qof iibin kara dhulka somaliya haddi lacag la siiyo.\nGabar Harti July 19, 2018 at 11:50 am · Edit\nkkkkkkkkkkkkkkkk Alleylehe maxaa kuu baxay?\nWaa sax taas Suldaan oo weliba odaygii TENEG asagu horta CARRABKA waa in laga jaraa intaan lala xaajoon maxaa jira asagaa laga hayaa “QOFKII IIDOORA OO SOMALI KOONFUR LAHADALA CARRABKA HALAG JARO”\nAli July 19, 2018 at 12:52 pm · Edit\nXaglatoosiye, Cali khaliif, Baashi, Ina Cali koore iyo Ina cambaashe goor hore ayeey ka bexeen qabiilka dhulbahante, sidaa awgeed iyaga oo aan cidna matalin meeshay doonaan ayeey ku biiri karaan, farmaajo waa inuu taas ogaadaa! Waa niman iibiyey sharaftii iyo dhulkii dhulbahante dhiigga hadda tukaraq ku daadanayo iyagaa ka masuul ah, dumarka ooyaya iyagaa ka masuulka, dhulkii dhulbahante ee snm qaadatay iyagaa ka masuulka, ceebta iyo magac xumada dhulbahante ku habsatay iyagaa ka masuulka sidaa awgeed niman dhulbahante kama tirsada taasi cidwalbo ha ogaato.\nIdoor Biiqey July 19, 2018 at 2:02 pm · Edit\nFeedh macansade aya ugu liita. Hadalada ku hadlo hadii maqashiid waa yaabaysa.\nCaabudwaaq July 19, 2018 at 5:13 pm · Edit\nBaashe, Cali khaliif, dhakool,Ina khayre dirir, xaglo toosiye, Ina koore iyo Ina canbaashe waa wada dawacooyin Aan lahayn diin iyo damiir Toona .\nCaabudwaaq July 19, 2018 at 5:23 pm · Edit\nDhulbahante haduu horgalada hal mid khaarijin lahaa walaahi shaqadaa Way ka bixi lahaayeen, Lkn Dhulbahantaha Ayaa ah dad masaakiin ah oo Aan damqan karin.\nQabiilada kale saacad kuma dhexnoolaadeen raga noocan oo kale ku shaqaysta sida: Mareexaan, habargidir, majeerteen iyo isaaq.\nDhulbahante waa dad darxumada dugsada walaahi. Anaku reerka Dhulbahante sidan uma qabin walaahi.\nAnonymous July 19, 2018 at 5:43 pm · Edit\nWaxaan layaabaa marka aan arko qof dhulbahantaa. Oo qof ladoodaya anigu mahadleyn hadaan ahaan lahaa dhulbahante.\nebyan. July 20, 2018 at 1:14 am · Edit\nXagla tuusiye aniga xageyga horgal ma aha, waa ninka uugu raganimada badan cida. waa nin go,aan leh. laakiin cali khaliif galeyr iyo siyaasiinta dhulbahante baa sababtaas lahaa dee waxaa la yiri rag ciil cadaab ka dooray.\nCeyntey July 20, 2018 at 9:29 am · Edit\nmarba meel u carar wxaa dhaanta keligaa taagnow